Τα μαγαζιά ανοιχτά | notiosradio.gr\nHome » Σκέψη της Ημέρας » Τα μαγαζιά ανοιχτά\nΤα μαγαζιά ανοιχτά\nΔημοσιεύτηκε στις 15/12/2014 // 2 Σχόλια\nΧτες δεν ήταν μια συνηθισμένη Κυριακή. Ήταν από αυτές τις επτά όπου τα μαγαζιά ανοίγουν. Από αυτές που άλλοι βλέπουν σαν καταναλωτική ευκαιρία και άλλοι σαν καταπάτηση των εργατικών τους δικαιωμάτων. Ήταν όμως και μια εορταστική Κυριακή, γιατί παρότι πέρσι ίδια μέρα τα μαγαζιά ήταν κλειστά, φέτος αποτελούσε πρόβα τζεναράλε για τις επόμενες δύο με το εορταστικό ωράριο.\nΟι βιτρίνες ήταν γεμάτες φωτάκια και ευχές. Έλαμπαν από μακριά και υπόσχονταν την εκπλήρωση κάποιου άπιαστου ονείρου. Τα μαγαζιά γεμάτα με περαστικούς. Οι πωλητές προσπαθούσαν να κάνουν σεφτέ και ο κόσμος προσπέρναγε με ταχύτητα. Λίγα χαμόγελα, κουδούνισμα κερμάτων στην τσέπη και άδεια χέρια. Οι πελάτες ήταν εκεί χωρίς να είναι.\nΟ εκπρόσωπος των εμπόρων δήλωσε ότι “η αγοραστική κίνηση θα φανεί όταν ο κόσμος πάρει το δώρο”. Ο πατέρας μου μου θύμισε πως οι περισσότεροι συνταξιούχοι δεν έχουν πια δώρο, ο φίλος μου ο Γιάννης -που είναι για τρίτη χρονιά άνεργος- φέτος πάλι θα κάνει δανεικές γιορτές και το δικό μου δώρο είναι ήδη καπαρωμένο από λογαριασμούς και χρωστούμενα.\nΓιατί λοιπόν έπρεπε να γίνει χτες αυτή η πρόβα τζεναράλε; Γιατί οι πωλητές να δουλέψουν τζάμπα, οι έμποροι να αυξήσουν τα πάγια έξοδά τους, ο κόσμος να γεμίσει περισσότερα ανεκπλήρωτα όνειρα και οι οικογένειες να μην μαζευτούν στο σπίτι γύρω από το τραπέζι;\nΠοιος και γιατί χάλασε την Κυριακή τόσων ανθρώπων;\n2 Σχόλια στο Τα μαγαζιά ανοιχτά\nChristina // 15/12/2014 á 18:49 // Απάντηση\n10 Ειναι οι εργασιμες Κυριακες και 11 αν ανοιξουν στις 28.Οσο για τον αιτιο? Μα ο ιδιος ο κοσμος που περιμενει πια Κυριακη θα ειναι ανοικτα να κανει τα ψωνια του!\nΜαλίνα Τζ, // 15/12/2014 á 19:06 // Απάντηση\nΟ χρόνος και εγώ


Διαδημοτική συνάντηση για το αεροδρόμιο του Ακτίου - Meganisi Times\n24 Ιαν 2013 Αυτοδιοικητικά, Τουρισμός/Ταξίδια\t0\nΔιαδημοτική συνάντηση για το αεροδρόμιο του Ακτίου\nΣυνάντηση για το αεροδρόμιο του Ακτίου θα πραγματοποιηθεί αύριο στην Λευκάδα με στόχο τον συντονισμό ενεργειών για την καλύτερη τουριστική προβολή της περιοχής.\nΗ συνάντηση θα γίνει αύριο Πέμπτη στις 6.30 το απόγευμα, στο ξενοδοχείο Ιόνιον Σταρ της Λευκάδας και θα παρευρεθούν οι εκπρόσωποι των θεσμικών τουριστικών φορέων των «δορυφόρων» προορισμών που εξυπηρετούνται από το αεροδρόμιο του Ακτίου.\nΣτην σύσκεψη έχουν κληθεί να συμμετάσχουν μεταξύ άλλων οι αντιπεριφερειάρχες Πρέβεζας και Λευκάδας κ. Ιωάννου και κ. Βερύκιος, οι Δήμαρχοι Ανακτορίου και Μεγανησίου κ. Σολδάτος, κ. Ζαβιτσάνος, Πρέβεζας κ. Μπαΐλης, ο πρόεδρος του Επιμελητηρίου Πρέβεζας Γιάννης Γιαμάς, ο Πρόεδρος της Ένωσης Ξενοδόχων Πρέβεζας Πολύκαρπος Χαλκίδης, ο Γενικός Γραμματέας της Ομοσπονδίας Ενοικιαζομένων Δωματίων και Διαμερισμάτων Πρέβεζας κ. Ευθυμίου και άλλοι επιμελητηριακοί και τουριστικοί παράγοντες, από την ευρύτερη περιοχή.\nΤα ΤοπΣΑ στην Κέρκυρα, Λευκάδα και Ζάκυνθο, υπέγραψε ο Περιφερειάρχης Το Μεγανήσι …εξαφανίστηκε!


Ο απλός τρόπος για να καθαρίσεις την οθόνη του smartphone ή tablet από τις δαχτυλιές | It's Possible\nαρχικηΤΕΧΝΟΛΟΓΙΑΟ απλός τρόπος για να καθαρίσεις την οθόνη του smartphone ή tablet από τις δαχτυλιές\nΑρχικά απενεργοποιήστε την συσκευή σας. Θα χρειαστείτε ένα μαλακό πανί με μικροΐνες. Αυτά τα πανάκια είναι ειδικά σχεδιασμένα για ευαίσθητες επιφάνειες. Δεν χρειάζεται να αγοράσετε ένα, απλά χρησιμοποιήστε το πανάκι από τα γυαλιά ηλίου σας. Το χαρτί φυσικά δεν συνίσταται, γιατί αφήνει γρατζουνιές και χνούδι. Αναμείξτε σε ένα μικρό μπολάκι τρεις σταγόνες απιονισμένο νερό και τρεις σταγόνες λευκό ξύδι. Προτείνουμε το απιονισμένο νερό, γιατί δεν αφήνει άλατα και το ξύδι, γιατί είναι ένα φυσικό απολυμαντικό που θα δράσει αποτελεσματικά ενάντια στα βακτήρια. Υγράνετε με αυτό το διάλυμα τη μία άκρη του υφάσματος και ξεκινήστε. Με κυκλικές σταθερές κινήσεις τρίψτε ελαφρά όλη την επιφάνεια. Προσέξτε μην βάλετε δύναμη κατά το τρίψιμο.\nΗ έγχρωμη οθόνη, η τιμή και όλες οι νεότερες πληροφορίες για το «next generation» Nokia 3310


Κωδικός ΟΑΚΑ για τον Ολυμπιακό - Fosonline\nΚωδικός ΟΑΚΑ για τον Ολυμπιακό\nΟ Ολυμπιακός έχει ήδη ξεκινήσει την προετοιμασία του για τον ημιτελικό του κυπέλλου Ελλάδας, εκεί όπου θα πρέπει να ξεπεράσει το εμπόδιο του Παναθηναϊκού και μάλιστα εκτός έδρας.\nΗ αλήθεια είναι ότι οι τελευταίες εμφανίσεις των «ερυθρόλευκων» έχουν προβληματίσει την ομάδα, αφού οι τρεις συνεχόμενες ήττες στην Ευρωλίγκα από Φενέρμπαχτσε, Μπαρτσελόνα και Μακάμπι την έφεραν σε δύσκολη θέση όσον αφορά την είσοδό της στην τετράδα των playoffs της διοργάνωσης.\nΌμως κάθε μέρα που ξημερώνει είναι μια νέα ημέρα και στον Ολυμπιακό επιθυμούν να κάνουν το restart από την έδρα των «πράσινων», αφού ξέρουν ότι σε περίπτωση νίκης στο ΟΑΚΑ, τότε θα έχουν και τον πρώτο λόγο για την κατάκτηση του κυπέλλου.\nΦυσικά και θα ακολουθεί ένας τελικός, με την Κύμη ή τον ΠΑΟΚ που αποτελούν το άλλο ζευγάρι της φάσης των «4» του θεσμού, όμως κακά τα ψέματα η διαφορά δυναμικότητας του Ολυμπιακού και του Παναθηναϊκού με τους εγχώριους αντιπάλους τους είναι μεγάλη. Ωστόσο, κανείς δεν θα πρέπει να ξεχάσει το περσινό πάθημα με την ΑΕΚ, το οποίο θα πρέπει να έχει γίνει μάθημα για τους παίκτες του Μπλατ, όμως αυτό είναι κάτι που θα πρέπει να σκεφτούν μόνο εφόσον καταφέρουν να φύγουν νικητές από την έδρα του «αιώνιου αντιπάλου» τους.\nΑυτή θα είναι η τρίτη φετινή αναμέτρηση των δύο ομάδων στο ΟΑΚΑ, αφού έχουν προηγηθεί ένας ματς για την Euroleague κι ένα για το πρωτάθλημα στα οποία ο Ολυμπιακός έφυγε ηττημένος από το Μαρούσι.\nΣτο λιμάνι του Πειραιά ευελπιστούν η τρίτη τους επίσκεψη στο γήπεδο του Παναθηναϊκού να είναι και η φαρμακερή. Τον τρόπο τον ξέρουν. Το μόνο που πρέπει να κάνουν είναι να τον εφαρμόσουν και στο παρκέ...


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: ΚΡΗΤΗ: ΑΓΩΝΙΩΔΗΣ ΑΝΑΖΗΤΗΣΗ ΑΓΝΟΟΥΜΕΝΟΥ. ΦΕΡΕΤΑΙ ΝΑ ΠΑΡΑΣΥΡΘΗΚΕ ΑΠΟ ΧΕΙΜΑΡΡΟ! ΔΙΑΣΩΣΗ ΔΥΟ ΑΤΟΜΩΝ ΝΩΡΙΤΕΡΑ ΣΤΟ ΙΔΙΟ ΣΗΜΕΙΟ!\nΚΡΗΤΗ: ΑΓΩΝΙΩΔΗΣ ΑΝΑΖΗΤΗΣΗ ΑΓΝΟΟΥΜΕΝΟΥ. ΦΕΡΕΤΑΙ ΝΑ ΠΑΡΑΣΥΡΘΗΚΕ ΑΠΟ ΧΕΙΜΑΡΡΟ! ΔΙΑΣΩΣΗ ΔΥΟ ΑΤΟΜΩΝ ΝΩΡΙΤΕΡΑ ΣΤΟ ΙΔΙΟ ΣΗΜΕΙΟ!\nΦέρεται να παρασύρθηκε από χείμαρο, ενώ επέβαινε στο αγροτικό του όχημα\nΒρέθηκε το αυτοκίνητο - Εξακολουθεί να αναζητείται ο 61χρονος...\n"Συναγερμός" έχει σημάνει τις τελευταίες ώρες στην ΕΜΑΚ στο χωριό Εμπρόσνερο του δήμου Αποκορώνου Χανίων, για 61χρονο άνδρα από την περιοχή Κουρνά, του οποίου τα ίχνη έχουν χαθεί κι ο ίδιος από το πρωί δεν απαντά στο κινητό του τηλέφωνο.\nΟ 61χρονος, σύμφωνα με τον δήμαρχο Αποκορώνου, Χαράλαμπο Κουκιανάκη, κινούνταν με το αυτοκίνητό του σε αγροτικό δρόμο κοντά σε χείμαρρο που διέρχεται από το σημείο, προσπαθώντας να προσεγγίσει σημείο όπου είχε το κοπάδι του.\nΣτις έρευνες συμμετέχουν άνδρες της Πυροσβεστικής Υπηρεσίας, της Αστυνομίας και κάτοικοι της περιοχής.\nΝωρίτερα, δύο ακόμη άτομα κινδύνευσαν στο ίδιο σημείο και διασώθηκαν. 1.5 ώρα νωρίτερα από τη στιγμή του "συναγερμού" για τον 61χρονο, κλιμάκιο της Πυροσβεστικής έσπευσε κι απεγκλώβισε από όχημα τα δύο άτομα.\n'Εντονα είναι τα φαινόμενα, αυτή την ώρα σε Ρέθυμνο και Χανιά, κατολισθήσεις σημειώνονται στο ΒΟΑΚ και όλες οι υπηρεσίες βρίσκονται επί ποδός.\nΔιπλό τζακ ποτ στο Τζόκερ: Πόσα εκατομμύρια θα μοιράσει στην κλήρωση της Πέμπτης (23/9) - Κλήρωση Τζόκερ: Τζακ ποτ σημειώθηκε στην αποψινή κλήρωση του Τζόκερ καθώς δεν αναδείχθηκε κάποιος τυχερός – Πόσα χρήματα θα μοιράσει το τυχερό παιχνίδι τ...\nΚαλαμάτα: Άρχισε η δίκη για το θάνατο του εικονολήπτη Κ. Θεοδωρακάκη στο σαϊτοπόλεμο - Οι τραγικές στιγμές θανάτου του επαγγελματία εικονολήπτη Κώστα Θεοδωρακάκη το Πάσχα του 2019, όταν κατά τη διάρκεια του σαϊτοπόλεμου μία σαΐτα έφυγε προς τ...


Ελλάδα -Αιγαίο: Έρχεται δυναμικότερη απάντηση στην επόμενη παραβίαση τουρκικών μαχητικών – Spartiatis.gr\nAλλάζει τακτική η Ελλάδα στο Αιγαίο\nντείνονται οι τουρκικές προκλήσεις εν μέσω πανδημίας σε Αιγαίο και Α. Μεσόγειο. Βέβαια η αλήθεια είναι ότι οι Τούρκοι ανακοίβωσαν πως θα βγάλουν τον στόλο τους στο Αιγαίο, αλλά ακόμα τους ψάχνουμε.\nΤα πλοία τους βρίσκονται δεμένα στα λιμάνια και οι μόνοι που περιπολούν στο Αιγαίο είναι οι Έλληνες. Είπαν πως θα στείλουν φρεγάτες και υποβρύχια νοτίως της Κρήτης, αλλά φυσικά δεν το τόλμησαν, το έχουμε ξαναπεί, στις ανακοινώσεις και στα λόγια οι »γείτονες» είναι οι καλύτερη.\nΑπό την Διεύθυνση Οικονομικής Αστυνομίας εντοπίστηκε κατάστημα υγειονομικού ενδιαφέροντος όπου…


Ο φίλος μου ο Γιάννης... | 4ΤΡΟΧΟΙ\nΟ φίλος μου ο Γιάννης...\nΓιατί το παιδί του φίλου σου, είναι παιδί σου. Για τον Γιάννη Χαϊκάλη, τον γαμπρό, παιδί του Δημήτρη Κατή ο λόγος.\nΚορυφαίος ο φίλος μου ο Τζιμ, ένας από τους τρεις σημαντικούς αλυτάρχες των ελληνικών αγώνων. Με τον Δημήτρη Χιωτίδη και τον Στέλιο Καγιάφα. Ο Αλεσάντρο Φεράρι στο ελληνικό καρτ ο Σ.Κ..\nΟ Γιάννης τυχερός... Του εμπιστεύτηκε το παιδί του ο Δ.Κ., που απολαμβάνει τα εγγόνια του και μέχρις εκεί. Καμία σχέση με τους αγώνες ο Γ.Χ.. Ξεπερνάει μάλιστα με ευγένεια κάθε σχετική συζήτηση και με σημαία το χαμόγελό του, ζει για να υποστηρίζει, προσφέροντας υπηρεσίες . Δύσκολη άσκηση, που έχει να κάνει με προσωπικές σχέσεις. Τα τελευταία χρόνια, οικοδεσπότης στην AVIN-boutique πριν την πλατεία Κένεντι στο Χαλάνδρι. Σήμερα, βρίσκεις τον Γιάννη σε μεγάλο σαλόνι. Στο «Μέγαρο-ΑVIN» στη Λ. Αλίμου και εδώ τα πράγματα είναι πολύ σοβαρά. Διαφορετικά μεγέθη σε σχέση με τις δυνατότητες, με τη διαχείριση των 14 συνεργατών του, αλλά και με το πελατολόγιο. Μονόδρομος το να σεβαστείς την κοπέλα με το παπί για τα 5 ευρώ, αλλά και τον χρήστη της Panamera με τα 100. Δύσκολη άσκηση και οι παράπλευρες, πολύ σημαντικές υπηρεσίες που κάνουν τη διαφορά στη συνολική δραστηριότητα. Άλλωστε, από τη στιγμή που το “έχεις”, που ξέρεις να διαχειριστείς το χαμόγελο και την αγωγή σου, ακολουθείς το εγχειρίδιο με προδιαγραφές AVIN και δημιουργείς.\nΝα αφήσουμε όμως τον κ. Χαϊκάλη, τον φίλο Γιάννη, να μας ξεναγήσει στη σημερινή δύσκολη πραγματικότητα, όπως τη βιώνει σε 12ωρη βάση. Αρχή μας, ότι σε κάθε δραστηριότητα, “οι άνθρωποι κάνουν τη διαφορά”, οπότε συντονιστείτε στη συζήτησή του με τον Μανώλη Σαλούρο, που βρέθηκε στον Άλιμο με το νέο Corsa. Οι φωτ. είναι του Γιάννη Αλμπανέλλη.\n“Ο κόσμος, μας έδειξε την εμπιστοσύνη του”\nΠροσπαθώντας να πιάσουμε το σφυγμό της εποχής, συνομιλούμε με τον κ. Γιάννη Χαϊκάλη, διαχειριστή του πρατηρίου AVIN στον Άλιμο, στη Λεωφόρο Αλίμου 72. Έτσι, λοιπόν, το πρωινό που βρεθήκαμε στην επιχείρησή του για να φουλάρουμε το νέο Opel Corsa, είχαμε μία ολιγόλεπτη συζήτηση για μερικά από τα θέματα της πρωτόγνωρης αυτής εποχής για κάθε κλάδο και κάθε επαγγελματία. Ειδικά, για όσους έρχονται σε καθημερινή επαφή με τους πελάτες.Ο ίδιος, σε ηλικία 31 ετών, από τους νέους επιχειρηματίες του κλάδου, διαχειρίζεται τα πρατήριά τους τα τελευταία τέσσερα χρόνια, με πολύ πάθος και μεράκι για τη δουλειά του.\nΠόσο διαφορετικοί ήταν όμως οι τελευταίοι μήνες, εν μέσω πανδημίας, και πόσο επηρέασαν τη δουλειά του;\n"Σαφέστατα τα πράγματα ήταν διαφορετικά, αλλά κυρίως τον πρώτο μήνα. Από εκεί και πέρα, ο κόσμος μάς έδειξε την εμπιστοσύνη του, βασισμένος στα ποιοτικά προϊόντα της AVIN και στα μέτρα που έχουμε λάβει. Οπότε, από εκεί και πέρα, η κατάσταση βελτιώθηκε αρκετά. Ο επαγγελματισμός πάντα παίζει το ρόλο του και αυτό, το εκτιμάει ο πελάτης" μας εξηγεί με θετική διάθεση ο κ. Χαϊκάλης, ενώ συμπληρώνει ότι από την άρση των μέτρων και μετά “τα πράγματα πάνε πολύ καλύτερα, με τη διαφορά να είναι αισθητή, αφού είναι μεγάλη η δίψα του κόσμου να πάρει το όχημά του, να οδηγήσει και να ταξιδέψει. Βοηθάει το ελληνικό καλοκαίρι και η βελτιωμένη διάθεση του κόσμου”.\nΠώς βλέπει όμως τη νέα εποχή, της ηλεκτροκίνησης;\n“Παρακολουθούμε τις εξελίξεις και συμβαδίζουμε πάντα με την εποχή. Αυτή τη στιγμή στο πρατήριό μας έχουμε απλή αμόλυβδη, Action, diesel απλό και Action, έχουμε αέριο, και στο μέλλον θα έχουμε και δύο ταχυφορτιστές”.\nΑνανεώσαμε τη συνάντησή μας με αφορμή το ηλεκτρικό Corsa και δεν το κρύβουμε: Η νέα γενιά διαχειρίζεται διαφορετικά κάθε υπεύθυνη δραστηριότητα. Γεγονός, πως είναι εύστοχοι, η AVIN για τους συνεργάτες της, όπως και ο Γιάννης Χαϊκάλης, που συνεργάζεται με τους καλύτερους.\nΓια εμάς στους 4Τροχούς, αλλά και αντικειμενικά, απλά Πρωταθλητές._ Σ.Χ.\nMercedes ΑMG A45s\nSir John ο 3ος


Αποκαλυπτήρια προτομής Πετρόμπεη Μαυρομιχάλη.\nΑποκαλυπτήρια προτομής Πετρόμπεη Μαυρομιχάλη.\nΤην Κυριακή 20 Οκτωβρίου 2013 έγιναν με κάθε επισημότητα και μέσα σε κλίμα συγκίνησης και τιμής, τα αποκαλυπτήρια της προτομής του Αρχιστρατήγου Πέτρου Μαυρομιχάλη (Πετρόμπεη) στο Άλσος Πελοποννήσου στη Δημοτική Κοινότητα Παπάγου. Η προτομή είναι προσφορά του Συλλόγου Αρεοπολιτών Μάνης “Πέτρος Μαυρομιχάλης-Αρχιστράτηγος” και φιλοτεχνήθηκε από τον μανιάτη γλύπτη Πέτρο Γεωργαρίου.\nΣτο τέλος της τελετής η Χορευτική Ομάδα του Δήμους Ανατολικής Μάνης χόρεψε παραδοσιακούς χορούς της Μάνης.


Το #SupportCΥ στηρίζει το Κέντρο Αίματος και... | IN Business News | Lifestyle\nH εθελοντική αιμοδοσία είναι πράξη ανθρωπιάς, κοινωνικής ευαισθησίας και προσφορά ζωής για τον συνάνθρωπό μας. Μέσα στις πολύπλευρες επιπτώσεις της πανδημίας του Covid-19 καταγράφεται μείωση της ροής των αιμοδοτών και ακύρωση προγραμμάτων αιμοδοσίας. Παράλληλα, κάθε καλοκαιρινή περίοδο οι ανάγκες για αίμα, δυστυχώς αυξάνονται ραγδαία.\nΗ Τράπεζα Κύπρου, ο ΜΚΟ Reaction και τα μέλη του #SupportCY, δηλώνουν παρόντες και στηρίζουν το Κέντρο Αίματος συνδιοργανώνοντας μια πρωτότυπη αιμοδοσία, υπό την αιγίδα του Υπουργού Υγείας κ. Κωνσταντίνου Ιωάννου.\nΗ αιμοδοσία θα πραγματοποιηθεί στον χώρο στάθμευσης του Mall of Cyprus την Παρασκευή, 29 Μαΐου 2020, από τις 4 το απόγευμα μέχρι τις 8 το βράδυ.\nΤο Κέντρο Αίματος του Υπουργείου Υγείας, θα λαμβάνει όλα τα απαραίτητα μέτρα για την ασφάλεια και την υγεία των αιμοδοτών και του προσωπικού, καθ’ όλη τη διάρκεια της αιμοδοσίας.\nΟ κάθε αιμοδότης θα εισέρχεται με το αυτοκίνητό του από τον υπόγειο χώρο στάθμευσης του Mall of Cyprus και θα κατευθύνεται προς τον ισόγειο χώρο στάθμευσης για θερμομέτρηση, ενώ παράλληλα θα συμπληρώνει το απαραίτητο έντυπο, χωρίς να χρειάζεται να κατέβει από το αυτοκίνητό του.\nΌταν έρθει η σειρά του, θα καλείται στο σημείο όπου θα βρίσκεται γιατρός για να συνεχιστεί η απαραίτητη διαδικασία και στη συνέχεια, τηρώντας πάντα τους κανόνες υγιεινής, θα καλείται στο χώρο όπου θα βρίσκονται τοποθετημένα τα κρεβάτια για την αιμοδοσία.\nΚαλούμε το κοινό να συμμετέχει στην αιμοδοσία, για να καλυφθούν όσο το δυνατόν περισσότερο οι τεράστιες ανάγκες σε αίμα που θα προκύψουν.\nΗ αιμοδοσία εντάσσεται στο πλαίσιο των εορτασμών της Παγκόσμιας Μέρας Αιμοδότη.


Η μετάδοση του Λαμία-Ολυμπιακός! - Τα media των γαύρων - gavros.gr\nΤρίτη, 4 Φεβρουαρίου 2020 - 10:29\nΤην Λαμία αντιμετωπίζει σήμερα (4/2) ο Ολυμπιακός, εκτός έδρας, για τον πρώτο προημιτελικό Κυπέλλου. Με τους Πειραιώτες να θέλουν τη νίκη, για να κάνουν το πρώτο βήμα για την πρόκριση στα ημιτελικά του θεσμού!\nΤο ματς, φυσικά, πέρα από την ζωντανή γραπτή περιγραφή του gavros.gr, θα έχει και ζωντανή τηλεοπτική μετάδοση.\nΣυγκεκριμένα, το Λαμία-Ολυμπιακός θα καλυφθεί ζωντανά στις 18:00, από το Cosmote Sport 1 HD.\nΔείτε το σημερινό (5/2) πρωτοσέλιδο, αλλά και το οπισθόφυλλο της «ερυθρόλευκης» εφημερίδας...


Προσκήνιο - ΥΠΟΙΚ: Ικανοποίηση από την έκβαση του 10ετούς ομολόγου\nΥΠΟΙΚ: Ικανοποίηση από την έκβαση του 10ετούς ομολόγου\nΙκανοποίηση επικρατεί στο Υπ. Οικονομικών από την εξέλιξη της έκδοσης του 10ετούς ομολόγου.\nΣυγκεκριμένα, το ελληνικό δημόσιο κατάφερε να αντλήσει 3 δις ευρώ, ξεπερνώντας τις αρχικές προσδοκίες.\nΠαράλληλα, τη μεγαλύτερη συμμετοχή στην διαδικασία είχαν κατά 85% οι ξένοι επενδυτές, ενώ μόλις το 15% καλύφθηκε από εγχώριους επενδυτές.\nΠιο αναλυτικά, ο Οργανισμός Διαχείρησης Δημοσίου Χρέους (ΟΔΔΗΧ) επισημαίνει ότι το 59% καλύφθηκε από διαχειριστές κεφαλαίων, 21% από τράπεζες, 14,5% σε hedge funds και 5,5% σε ασφαλιστικά ταμεία.\nΑκόμα, το 22,5% των επενδυτών προήλθαν από το Ην. Βασίλειο, 15% από την Ελλάδα, 12,5% από τη Γαλλία, 9% από Γερμανία, Ελβετία και Αυστρία, 7% από Ιταλία, 2% από τις σκανδιναβικές χώρες, 6,5% από την υπόλοιπη Ευρώπη. Τέλος, 15% των επενδυτών προήλθαν από τη Βόρεια Αμερική (ΗΠΑ-Καναδάς).\nΣε δηλώσεις του ο ΥΠΟΙΚ, Χρήστος Σταϊκούρας, ανέφερε, μεταξύ άλλων, πως «για δεύτερη φορά μετά το ξέσπασμα της πανδημίας του κορωνοϊού, παρά τις δύσκολες οικονομικές συνθήκες, η χώρα βγήκε στις αγορές, με επιτυχία και άντλησε, με έκδοση δεκαετούς ομολόγου, 3 δισ. ευρώ, με επιτόκιο 1,57%».\nΗ έκδοση του 10ετούς ομολόγου κρίνεται σημαντική, καθώς το ελληνικό δημόσιο πέτυχε να αυξήσει τα ταμειακά του διαθέσιμα, τα οποία ξεπερνούν πλέον τα 35 δις ευρώ.\nΕπιπλέον, αναμένονται έσοδα από το ευρωπαϊκό πρόγραμμα SURE, ενίσχυση από την Ευρωπαϊκή Τράπεζα Επενδύσεων, καθώς επίσης και από το Ταμείο Ανάκαμψης που ανακοίνωσαν οι ευρωπαϊκές αρχές, για το οποίο εκκρεμεί η οριστικοποίησή του.


HomeΜΑΡΚΕΣΓερμανικές μάρκες αυτοκινήτωνΥπογραφή της ομάδας R&D της Mercedes-Benz Türk Trucks στο eActros\n09 / 12 / 2021 Γερμανικές μάρκες αυτοκινήτων, ΤΥΠΟΙ ΟΧΗΜΑΤΟΣ, ηλεκτρικός, GENEL, φορτηγό, επικεφαλίδα, ΜΑΡΚΕΣ, Mercedes-Benz, ΤΥΠΟΙ ΚΑΥΣΙΜΩΝ\nΤο Mercedes-Benz eActros, το πρώτο ηλεκτρικό φορτηγό βαρέως τύπου της Mercedes-Benz Trucks, έχει τεθεί σε μαζική παραγωγή από το 2021. Στη διαδικασία μετατροπής του Mercedes-Benz eActros από πρωτότυπο σε όχημα μαζικής παραγωγής, το eActros, το οποίο αναπτύχθηκε και τέθηκε σε μαζική παραγωγή σύμφωνα με τα αποτελέσματα των δοκιμών πελατών που αναλύθηκαν από το 2018, έχει την υπογραφή Mercedes-Benz Türk Truck R&D .\nΕνώ ορισμένα συστήματα που αναπτύχθηκαν από την ομάδα R&D της Mercedes-Benz Türk Trucks για το eActros πραγματοποιήθηκαν για πρώτη φορά σε βαρέα επαγγελματικά οχήματα υπό την ομπρέλα της Daimler Truck. Οι ομάδες έρευνας και ανάπτυξης της Mercedes-Benz Türk Truck ήταν εξ ολοκλήρου υπεύθυνες για συστήματα όπως η μπαταρία εκκίνησης και τα καλώδια και οι μονάδες διανομής ισχύος χαμηλής τάσης.\nΟμάδες Έρευνας και Ανάπτυξης ανέπτυξαν το AVAS (Σύστημα φωνητικής προειδοποίησης πεζών), το σύστημα ειδοποίησης οδηγού έκτακτης ανάγκης στην καμπίνα και τα συστήματα ισχύος υψηλής και χαμηλής τάσης στο eActros. Επιπλέον, η ομάδα Ε&Α της Mercedes-Benz Türk Truck έχει την υπογραφή της σε αναπτυξιακές δραστηριότητες στον τομέα της παγκόσμιας υποστήριξης και συντονισμού έργων, μοντελοποίησης πλαισίου και καμπίνας και υπολογισμούς.\nΟ Tuba Cağaloğlu Mai, Διευθυντής Έρευνας και Ανάπτυξης της Mercedes-Benz Türk Trucks, δήλωσε: «Το Κέντρο Έρευνας και Ανάπτυξης της Κωνσταντινούπολης και το Κέντρο Έρευνας και Ανάπτυξης Aksaray, που κατέχουν πολύ σημαντική θέση στο δίκτυο της Daimler Truck, έχουν ικανότητες σε μεγάλη ποικιλία τομέων. Διάφορα πεδία του Mercedes-Benz eActros, του πρώτου ηλεκτρικού φορτηγού μαζικής παραγωγής που φέρει το αστέρι της Mercedes-Benz, αναπτύχθηκαν επίσης από τις ομάδες έρευνας και ανάπτυξης της Mercedes-Benz Türk Trucks. Ενώ ορισμένα από τα συστήματα που αναπτύξαμε για το eActros πραγματοποιήθηκαν για πρώτη φορά σε βαρέα επαγγελματικά οχήματα υπό την ομπρέλα της Daimler Truck, η ευθύνη ορισμένων συστημάτων βαρύνει αποκλειστικά τις ομάδες Έρευνας και Ανάπτυξης της Mercedes-Benz Türk Trucks. Καθορίζοντας το μέλλον των star φορτηγών Mercedes-Benz από την Τουρκία, ενισχύουμε επίσης τη θέση τόσο της χώρας μας όσο και του Aksaray χάρη στις εξαγωγές μηχανικής που έχουμε πραγματοποιήσει». είπε.\nΤεράστια επένδυση σταθμού φόρτισης ηλεκτρικών φορτηγών\nΗ Mercedes-Benz Türk ανοίγει νέους δρόμους στην Τουρκία με την εγκατάσταση σταθμού φόρτισης υψηλής τάσης ηλεκτρικών φορτηγών και ρυμουλκούμενων. Στην πρώτη φάση του έργου, που προβλέπεται να ολοκληρωθεί σε δύο στάδια, πραγματοποιείται επένδυση σε 350 σταθμούς φόρτισης ισχύος 2 KW ταυτόχρονα. Για την επένδυση αυτή πραγματοποιήθηκε νέα επένδυση περίπου 2021 χιλιάδων ευρώ, η οποία προγραμματίζεται να τεθεί σε λειτουργία τον Δεκέμβριο του 400.\nΈργα που αναπτύχθηκαν από την ομάδα R&D της Mercedes-Benz Türk Trucks:\nAVAS – Ηχητικό σύστημα προειδοποίησης πεζών\nΈνα ηχητικό σύστημα προειδοποίησης αναπτύχθηκε από την ομάδα Έρευνας και Ανάπτυξης της Mercedes-Benz Türk Trucks προκειμένου να ακούγεται στους πεζούς το eActros, το οποίο είναι πολύ αθόρυβο λόγω της δομής του. Το ηχητικό σύστημα προειδοποίησης πεζών (AVAS), ειδικά σχεδιασμένο για ηλεκτρικά φορτηγά μάρκας Mercedes-Benz και για χρήση μόνο σε ηλεκτρικά φορτηγά, εκπέμπει έναν τεχνητό ήχο ασφαλείας ανάλογα με την επιτάχυνση του οχήματος. Αυτό το σύστημα που χρησιμοποιείται στο eActros δεν δίνει ηχητική προειδοποίηση όταν το όχημα δεν κινείται και πάνω από μια ορισμένη ταχύτητα. Το σύστημα ενεργοποιείται σε χαμηλές ταχύτητες. Ο στόχος εδώ είναι το eActros να γίνει αντιληπτό από τους πεζούς. Το AVAS περιλαμβάνεται σε όλα τα κατασκευασμένα eActros.\nΣύστημα ειδοποίησης οδηγού έκτακτης ανάγκης στην καμπίνα\nΈνα άλλο σύστημα που αναπτύχθηκε από τις ομάδες Έρευνας & Ανάπτυξης της Mercedes-Benz Türk Trucks για το eActros ήταν το «Σύστημα ειδοποίησης οδηγού έκτακτης ανάγκης στην καμπίνα». Αναπτύχθηκε εξ ολοκλήρου από μηχανικούς Έρευνας και Ανάπτυξης της Mercedes-Benz Türk, το σύστημα ειδοποίησης οδηγού έκτακτης ανάγκης καμπίνας προειδοποιεί τον οδηγό στην καμπίνα σε περίπτωση έκτακτης ανάγκης σε ηλεκτρικά οχήματα. Το σύστημα θα χρησιμοποιηθεί και σε άλλα μοντέλα ηλεκτρικών φορτηγών υπό την ομπρέλα της Daimler Truck, καθώς και σε eActros.\nΣυστήματα ισχύος υψηλής και χαμηλής τάσης\nΣτο eActros, πολλά εξαρτήματα του συστήματος ισχύος υψηλής και χαμηλής τάσης σε όλα τα ηλεκτρικά οχήματα αναπτύχθηκαν από ομάδες έρευνας και ανάπτυξης της Mercedes-Benz Türk Trucks. Αυτά τα εξαρτήματα περιλαμβάνουν διανομή ισχύος χαμηλής τάσης, καλώδια μπαταρίας χαμηλής τάσης, καλωδίωση ολόκληρου του οχήματος χαμηλής τάσης, ασφάλεια γραμμής φόρτισης υψηλής τάσης και μπαταρίες ασφαλείας συστήματος υψηλής τάσης και εκκίνησης. Η ασφάλεια της γραμμής φόρτισης υψηλής τάσης και η ασφάλεια του συστήματος υψηλής τάσης χρησιμοποιούνται για πρώτη φορά σε βαρέα επαγγελματικά οχήματα υπό την ομπρέλα της Daimler Truck.\nΗ παραγωγή της πρώτης σειράς eActros προσγειώθηκε στις εργοστασιακές κασέτες της Mercedes-Benz Wörth\n150 Mercedes-Benz Actros 1848 LSnRL Συμμετέχει στον στόλο της Mars Logistics\nMTV 2022 Zam Το ποσοστό έχει καθοριστεί! Φόρος Μηχανοκίνητων Οχημάτων Zam Το ποσοστό είναι 25 τοις εκατό!\nΗ Volkswagen διορίζει νέο διευθυντή από τα κεντρικά γραφεία για να αναπτυχθεί στην Κίνα


Τι τα θέλει τα προβλήματα της Ουκρανίας η Ευρώπη; - Ειδήσεις - Πολιτική - Η Φωνή της Ρωσίας\n6 Δεκεμβρίου 2013, 16:31 0\nΤον τόνο των συζητήσεων καθόρισε η υπουργός Εσωτερικών της Βρετανίας Τερέζα Μέι. Η πρόσβαση στις αγορές εργασίας δεν πρέπει να καθίσταται πρόσκληση για «μαζική μετανάστευση», είπε η Μέι και υποστηρίχτηκε από τη Γερμανία, την Ολλανδία και τη Δανία.\nΜε άλλα λόγια, η ΕΕ χρειάζεται όχι νέα συνδεδεμένα μέλη ή επέκταση, αλλά σκληρά μέτρα για τον περιορισμό της εσωτερικής μετανάστευσης και της λαθρομετανάστευσης. Διαφορετικά η ΕΕ θα ανατιναχτεί από την κοινωνική δυσαρέσκεια για τους λαθρομετανάστες και τους εργασιακούς μετανάστευσης από την Ανατολή.\nΑκριβώς αυτό έχει πει στη συνάντηση του ΟΑΣΕ στο Κίεβο ο υπουργός Εξωτερικών της Ρωσίας Σεργκέι Λαβρόφ. Δήλωσε απροκάλυπτα ότι η «ευρωπαϊκή υστερία» λόγω της μη υπογραφής από μέρους του Κιέβου της Συμφωνίας Σύνδεσης με την ΕΕ δεν είναι κλάμα για την Ουκρανία, αλλά για τη χαμένη τεράστια αγορά προμήθειας προϊόντων, στην οποία έλπιζαν να μετατρέψουν αυτή τη χώρα.\n- Η Ευρωπαϊκή Ένωση προσπαθεί να προωθήσει αποφάσεις, υιοθετημένες μέσα στην ΕΕ και να απαιτεί την εφαρμογή τους από όλες τις άλλες χώρες. Τέτοια είναι, π.χ., η κατάσταση με τον υστερικό θόρυβο, τον οποίο ορισμένοι ευρωπαίοι σήκωσαν λόγω του ότι η Ουκρανία, κάνοντας χρήση του κυρίαρχου δικαιώματός της, αποφάσισε σε αυτό το στάδιο να μην υπογράψει τη συμφωνία, την οποία πολλοί Ουκρανοί εμπειρογνώμονες και οι Αρχές έκριναν ασύμφορη για τη χώρα.\nΓια να είμαστε δίκαιοι πρέπει να πούμε ότι σχεδόν σε όλους τους υπουργούς Εσωτερικών των χωρών της ΕΕ που βρίσκονται δυτικά της Πολωνίας, οι δηλώσεις για νέα μέλη εδώ και πολύ καιρό προκαλούν κάτι παρόμοιο με σπασμούς του προσώπου. Αυτό αφορά ιδιαίτερα τη Μ. Βρετανία.\nΗ Βρετανία από το νέο έτος σκοπεύει να εφαρμόσει μονομερώς σκληρά μέτρα περιορισμού της πρόσβασης των μεταναστών στη χώρα και παροχής σ΄ αυτούς κοινωνικών βοηθημάτων. Αυτό αποτελεί άμεση απάντηση στο ότι από την 1η Ιανουαρίου στην ΕΕ θα αρθούν οι περιορισμοί στη διακίνηση εργατικής δύναμης από τη Βουλγαρία και τη Ρουμανία.\nΌντως, οι φόβοι της Βρετανίας για το ενδεχόμενο καταιγιστικής ροής μεταναστών από την Ανατολή κατά το νέο έτος είναι βάσιμοι. Αυτή η χώρα ήδη την είχε πάθει. Μετά το πρώτο κύμα επέκτασης το 2004 η ΕΕ έκανε προβλέψεις ότι στο έδαφός της θα εισέρθουν περίπου 100-140 χιλιάδες Πολωνοί. Όμως μέχρι τα τέλη του 2012 ο αριθμός είχε ξεπεράσει τις 800 χιλιάδες.\nΣε απόλυτους αριθμούς η Βρετανία κάθε άλλο παρά κατέχει την 1η θέση στην ΕΕ στον αριθμό μεταναστών και ατόμων ξένης εθνικότητας που διαμένουν στο έδαφός της. Στην 1η θέση είναι μαζί η Γερμανία, η Ισπανία, η Γαλλία και η Ιταλία. Η αγορά μεταναστεύουσας εργατικής δύναμης στην ΕΕ υπολογίζεται στα περίπου 10-12 εκατομμύρια άτομα. Και σχεδόν όλοι κοιτάζουν με μεγάλη επιθυμία προς τη Δυτική Ευρώπη, πράγμα που καθόλου δεν αρέσει στους «γηραιούς» της ΕΕ. Κι εσείς μιλάτε για το Κίεβο.\nΟυκρανία, ΕΕ, Τουρκία, λαθρομετανάστευση, Βουλγαρία - Ρουμανία, Πολιτική


Ταρτάκια με μους σοκολάτας και καραμελωμένο ανανά! | Sokolatomania Sokolatomania\nΤαρτάκια με μους σοκολάτας και καραμελωμένο ανανά, από τον Chef Αντώνη Γιαννακάρη και το ionsweets.gr!\nΚάτι μικρό, δροσερό και σοκολατένιο, ιδανικό για μετά το φαγητό! Τα ταρτάκια με μους σοκολάτας και ανανά αφήνουν\nμια γλυκιά, ελαφριά γεύση.\n2 φέτες ανανά πάχους 2cm\n274,3 Ενέργεια (kcal)\n17,6 Λιπαρά g\n10,9 Κορεσμένα λιπαρά g\n27,2 Υδατάνθρακες g\n17,8 Συνολικά σάκχαρα g\n1.Χτυπάτε με το μίξερ σε δυνατή ταχύτητα το αβγό, τη ζάχαρη και το βούτυρο μέχρι να αφρατέψουν.\n2.Στη συνέχεια συμπληρώνετε το μπέικιν πάουντερ και σιγά-σιγά το αλεύρι ανακατεύωντας σε μέτρια ταχύτητα.\n3.Όταν είναι έτοιμη η ζύμη τη χωρίζετε σε δέκα μέρη περίπου των 30γρ. το καθένα.\n4.Ανοίγετε τις ζύμες σε φορμάκια διαμέτρου 4cm τα οποία πρώτα έχετε βουτυρώσει. Ψήνετε για 15’ σε προθερμασμένο φούρνο στους 170º.\n5.Καθαρίζετε τις φέτες ανανά από τη φλούδα τους και έπειτα τις κόβετε σε μικρά τρίγωνα.\n6.Ανακατεύετε τα κομμάτια ανανά πολύ καλά με τη ζάχαρη και τα απλώνετε σε ένα ταψάκι με λαδόκολα. Τα ψήνετε για 15’ στους 170º.\n7.Σε ένα μπεν μαρί ρίχνετε την κουβερτούρα ΙΟΝ σε κομμάτια και την μισή κρέμα γάλακτος.\n8.Ανακατεύετε έως ότου ομογενοποιηθεί το μείγμα και το αφήνετε στην άκρη να κρυώσει.\n9.Χτυπάτε την υπόλοιπη κρέμα γάλακτος μέχρι να γίνει σαντιγύ. Όταν κρυώσει καλά η σοκολάτα την αναμειγνύετε με τη σαντιγύ.\n10.Αφού κρυώσουν τα ταρτάκια τα γεμίζετε με την μους σοκολάτας και γαρνίρετε με τον καραμελωμένο ανανά.


Η αξία του ανθρώπου βασίζεται στις επιλογές του | eWoman.gr\nΗ αξία του ανθρώπου βασίζεται στις επιλογές του\nΩς πεπρωμένο ορίζεται το προκαθορισμένο από τη μοίρα. Αυτό που εγκλωβίζει τον ανθρώπινο βίο και του στερεί τη βούληση.\nΗ μοίρα θεωρείται πως προδιαγράφει τα όσα θα ακολουθήσουν και το πεπρωμένο είναι το όργανο που διασφαλίζει την περάτωση αυτών που η μοίρα επέλεξε για τον καθένα. Ο Πλάτωνας έλεγε πως ο χαρακτήρας του κάθε ανθρώπου είναι η μοίρα του. Τα λόγια αυτά είναι ο καθρέφτης όσων θέλω να εξηγήσω.\nΗ ιδέα της προκαθορισμένης μοίρας, αυτής που έχει γραφτεί για τον καθένα και δεν αλλάζει, ήταν κυρίαρχη στις παλαιότερες κοινωνίες. Ακόμα και σήμερα, όμως, η αντίληψης της ζωής που έχει στεγανά και όρια λόγω μιας ανώτερης δύναμης, δεν εκλείπει. Η πίστη στην ιδέα του περιορισμού και των ετεροκατευθυνόμενων βίων, ίσως είναι μία βολική θεώρηση των πραγμάτων. Ο άνθρωπος επαναπαύεται και η ζωή τον πηγαίνει όπου εκείνη έχει εξαρχής επιλέξει. Αρκετά θλιβερή σκέψη, δε νομίζετε;\nΗ αξία του ανθρώπου βασίζεται στις επιλογές του. Σ’ αυτά που ο καθένας προσηλώνεται, στους στόχους που θέτει, σε όσα προσπαθεί να κατακτήσει, στις επιτυχίες και στις αποτυχίες. Στους ανθρώπους που κρατά και στους ανθρώπους που διώχνει. Ίσως να είναι καθησυχαστικό το να θεωρεί κάποιος πως ό,τι προσπάθεια κι αν καταβάλλει όσα είναι να συμβούν είναι «γραμμένα». Εφησυχάζεται έτσι η ψυχή και το πνεύμα μπαίνει σε λήθαργο. Σταματούν οι προσπάθειες και το κύμα σε πηγαίνει όπου αυτό εξαρχής επέλεξε.\nΗ σύγχρονη κοινωνία, όμως, και οι καθημερινές απαιτήσεις της ζωής και της ψυχής, απαιτούν ανθρώπους άγρυπνους, έτοιμους να επιλέξουν και να δημιουργήσουν εκ θεμελίων τη μοίρα τους, χωρίς να χτίζουν οι ίδιοι απροσπέλαστους τοίχους. Το παρόν σου καθορίζει το μέλλον σου. Κάθε μικρή απόφαση είναι καθοριστική. Τίποτα δεν προδιαγράφεται, και κανένας δεν είναι κυρίαρχος στη ζωή σου πέρα από εσένα.\nΦρόντισε στο τέλος της ημέρας να γνωρίζεις πως ό,τι έγινε, ευτυχές ή μη, προέκυψε από τη δική σου οντότητα, τη δική σου ματιά. Οι μοιρολατρικοί άνθρωποι, που βασίζονται στο φαταλισμό και παραιτούνται, τελικά γίνονται επιγεννήματα της ίδιας τους της πεποίθησης.


ΜΕΤΑ ΤΟ ΕΓΚΕΦΑΛΙΚΟ ΕΤΟΙΜΑΖΕΙ ΤΗΝ ΕΠΙΣΤΡΟΦΗ ΤΗΣ\nΑρχική σελίδα Celebrities Μετά το εγκεφαλικό ετοιμάζει την επιστροφή της\nΞεπέρασε το πρόβλημα της υγείας της και είναι έτοιμη να επιστρέψει στα επαγγελματικά της καθήκοντα.\nΗ ηθοποιός αποκάλυψε πως έδωσε μάχη για την υγεία της, εξαιτίας του εγκεφαλικού που είχε υποστεί, αλλά και της ψωρίασης.\n«Προσμένω μια τηλεοπτική πρόταση για να πω το ναι . Θα ήθελα να ξαναβρεθώ μπροστά από τις κάμερες. Να κάνω μια γυναίκα της ηλικίας μου. Πλήττω που βρίσκομαι ανενεργή στο σπίτι μου», αποκάλυψε στην Freddo η σπουδαία θεατρίνα, Σούλη Σαμπάχ, η οποία μάλιστα είναι και η τελευταία εν ζωή ηθοποιός που έζησε από πολύ κοντά τον μεγάλο κωμικό Βασίλη Λογοθετίδη.\n«Με τον Λογοθετίδη ήμασταν κουμπάροι. Μας πάντρεψε τότε όλος ο θίασος και ανάμεσα τους ήταν και ο Βασίλης. Σπουδαίος άνθρωπος και τεράστιος κωμικός. Ίσως ο καλύτερος όλων. Μαζί πήγαμε περιοδεία. Αυτά είναι που θυμάμαι και νοσταλγώ. Σήμερα δεν κάνω τίποτα και αυτό είναι το μεγάλο μου παράπονο. Μια ζωή ήμουν ενεργή και σήμερα δεν κάνω τίποτα. Θα ήθελα, όποιος παραγωγός διαβάσει αυτά που λέω, να μου προτείνει έναν ρόλο στην ηλικία μου. Άλλωστε είναι και θέμα επιβίωσης. Όλοι εμείς παίρνουμε πλέον πολύ μικρή σύνταξη και περνάμε δύσκολα με την κρίση που μαστίζει την Ελλάδα. Το να είσαι οικονομικά άνετος είναι μεγάλο πράγμα. Περνάω και εγώ δύσκολα, όπως όλοι οι Έλληνες. Όμως για μένα ένας ρόλος είναι πηγή ζωής. Ζωντάνια έχω. Όμως ένας ρόλος θα μου δώσει ενδιαφέρον. Πάντα δούλευα. Αυτό ήταν το μόνο ενδιαφέρον μου. Η δουλειά και ο Νικολαίδης, ο άνθρωπος μου. Ούτε φιλίες, ούτε τίποτα. Τώρα λοιπόν που ξεπέρασα όλα τα προβλήματα υγείας και μπορώ να επιστρέψω στο επάγγελμα μου, θέλω να επιστρέψω. Δυστυχώς, δεν έκανα ποτέ δημόσιες σχέσεις και αυτό στοίχισε στην καριέρα μου».\nBρέθηκε στα πρόθυρα αυτοκτονίας μετά από εγκεφαλικό, αλλά τώρα ετοιμάζει τη δυναμική επιστροφή του! Πριν από μερικά χρόνια...


Εδώ ο κόσμος χάνεται... - EpirusNow.gr\nΑρχική Στήλες Ή''ΠΥΡ''ος κατά βούληση Εδώ ο κόσμος χάνεται…\nΤελικά έχουμε πολύ πλάκα σαν λαός..Ο κόσμος χάνεται και άλλοι σφάζονται για το ποιός βγήκε πρωταθλητης στο σιχαμερό μας ποδόσφαιρο, ποιός κέρδισε το master chef και ποιός θα κερδίσει τα άλλα reality που μας έχουν κατακλύσει τον τελευταίο καιρό.Αυτή η στάνη όμως αυτό το τυρί βγάζει…\nΑς περάσουμε όμως στα σημερινά μας….\nΣτο υπόγειο πάρκινγκ της κεντρικής πλατείας στα Ιωάννινα έγινε αναβάθμιση.Μην φανταστείτε τίποτα φοβερό, απλά τα παιδιά είπαν να αυξήσουν την τιμή απο 3 ευρώ και να την πάνε 4 ευρώ.Το θέμα είναι όμως οτι δεν ενημέρωσαν και κανέναν. Αυξάνονται τα περιστατικά μπινελικίων κλπ, όταν πάνε στο μηχάνημα να πληρώσουν. Ενημερώστε τον κόσμο να ξέρουν τι τους γίνεται. Οχι στα… μουλωχτά. Α, και τώρα που το θυμήθηκα!\nΝα ξέρετε οτι ναι μέν το υπόγειο πάρκινγκ έχει κάμερες ασφαλείας, αλλά κατα δήλωση των υπευθύνων, δεν έχει καταγραφικό. Αυτό σημαίνει οτι εαν βρεθεί ατζαμής και σας κάνει το αυτοκίνητο σουρωτήρι, δεν θα μπορέσετε να τον βρείτε ποτέ, αλλά ούτε και να καταλογίσετε ευθύνες σε αυτούς τους οποίους πληρώνετε 4 ευρώ πια. Μόνο αν πιάσουν το δράστη επαυτοφόρω….Χαχαχα, γελάω και μόνο που το έγραψα.\nΔεύτερον. Ίσως κάποιο απο τα τσακάλια που ευθύνονται για τις διαγραμμίσεις των διαβάσεων, διάβασε το προηγούμενο άρθρο σχετικά με τις διαβάσεις. Και επειδή δεν κόβει και πολύ σκέφτηκε: βρε δεν αλλάζω χρώμα μπας και τους μπερδέψω;\nΚαι ναι, άλλαξε χρώμα και το έκανε άσπρο-γκρι αντί για κίτρινο.Αλλά γλιστράει εξίσου όμορφα με το προηγούμενο χρώμα.Ρε λεβέντες, μήπως να το κάνετε τελείως μαύρο -άσπρο να χαίρονται Παοκστήδες και Γιουβεντίνοι;Στο κάτω κάτω τη σαβούρα θα τη φάμε, ας είναι με στύλ!!\nΚουίζ: Ακούστηκε σε μια παρέα η εξής φράση: ” Καλός ο Δήμαρχος, αλλά όλο το Θεό κοιτάει…!”. Όποιος βρεί το όνομα του Δημάρχου κερδίζει ειδικό δώρο που θα ανακοινωθεί προσεχώς…\nΤώρα που είπα Δήμαρχος. Ζυμώσεις επι ζυμώσεων, ίντριγκες, μεταγραφές, με υποσχετική και χωρίς, δολοπλοκίες και άλλα ευχάριστα, ενάμιση περίπου χρόνο πριν τις Αυτοδιοικητικές εκλογές.Λες και δεν έχει κανείς τους τίποτα καλύτερο να κάνει. Ας κάνει για παράδειγμα κανα έργο!!Θα μου πειτε τρελός είσαι; Δεν υπάρχουν λεφτά.\nΈλα όμως που κάτι υπάρχει. Και με αυτό το κάτι, όλο και κανα ψιλοεργάκι θα μπορούσε να γίνει.Έτσι να ρίξουμε λίγο στάχτη στα ματια κανενός βρε αδελφε..Αλλα πού.Εκτός και αν τα λεφτά έχουν πάει κάπου αλλού. Θα το δούμε..\nΤελευταίο για σήμερα. Με κάτι προσλήψεις που λέγαμε στο προηγούμενο άρθρο, μαθαινουμε οτι πάνε πολύ καλά.Μπράβο παιδιά. Συνεχίστε έτσι. Αλλα μην ξεχνάτε! Σας βλέπουμε και όχι μόνο εμείς…Τα γλέντια έπονται…


Νέα συνεργασία για την Κύμη με WATT + VOLT | ebasket.gr\nΚεντρική Basket League Νέα συνεργασία για την Κύμη με WATT + VOLT\nΝέα συνεργασία για την Κύμη με WATT + VOLT\nΔημοσίευση στις 18/10 14:36\nΗ ΚΑΕ Κύμη SEAJETS με επίσημη ανακοίνωση παρουσίασε την νέα της συνεργασία με την εταιρεία παροχής ολοκληρωμένων υπηρεσιών Ηλεκτρικής Ενέργειας WATT+VOLT, η οποία θα είναι επίσημος χορηγός της ομάδας για την σεζόν 2016/2017.\nΟ πρόεδρος της ΚΑΕ Κύμης κ. Αλέξανδρος Θεοδώρου δήλωσε για τη νέα συνεργασία της ομάδας:\n”Είμαι ιδιαιτέρως χαρούμενος για την τελεσφόρηση των συζητήσεων μας με την εταιρεία παροχής ολοκληρωμένων υπηρεσιών Ηλεκτρικής Ενέργειας WATT+VOLT και για την έναρξη της μεταξύ μας συνεργασίας. Είμαστε σχετικά νέοι στον μπασκετικό χώρο, αλλά με αυταπόδεικτη δυναμική που μας οδήγησε σε πολύ μικρό χρονικό διάστημα στην Basket League. Σε αυτό θεωρώ ότι «μοιάζουμε» με την WATT+VOLT, που είναι και αυτή μια νέα καινοτόμος εταιρεία, με ταχύτατη ανάπτυξη στον χώρο της και με αναγνωρισμένο κύρος. Είμαι πεπεισμένος ότι θα χτίσουμε μια σχέση εμπιστοσύνης και θα έχουμε μια άψογη και μακροχρόνια συνεργασία”.\nΟ πρόεδρος της εταιρείας WATT+VOLT κ. Αναστάσιος Παπαναγιώτου δήλωσε σχετικά:\n”Είμαστε χαρούμενοι για αυτή την συνεργασία και υποσχόμαστε ότι θα είμαστε δίπλα στην ομάδα στηρίζοντας την με θετική ενέργεια και αισιοδοξία. Ευχόμαστε στην ομάδα της ΚΑΕ Κύμης να συνεχίσει να σπάει τα ρεκόρ της και ευελπιστούμε η συνεργασία αυτή να είναι μακροχρόνια και να συνδυαστεί με πολλές επιτυχίες για όλους μας”.\nΠροηγούμενο ”ΠΑΟΚ είμαστε και πάμε για την νίκη”\nΕπόμενο Προπονήθηκε στην Σλοβενία ο Άρης


The Windmill Massacre (2016) Δείτε online με ελληνικους υποτιτλους Δράμα\nΚαλωσορίσατε στην ιστοσελίδα μας www.teniesonline.ucoz.com, όπου μπορείτε να απολαύσετε ταινίες σε απευθείας προβολή με ελληνικούς υπότιτλους. Σε αυτή την ιστοσελίδα μπορείτε να παρακολουθήσετε την ταινία The Windmill Massacre (2016) online και χωρίς καμιά υποχρέωση εγγραφής στον ιστό. Εδώ θα βρείτε ολόκληρη τη ταινία The Windmill Massacre (2016) σε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις ταινίες δωρεάν με καλή εικόνα και ήχο. Σε περίπτωση που η ταινία σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της ταινίας The Windmill Massacre (2016), τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την ταινία που επιθυμείτε πληκτρολογώντας το όνομα στην αναζήτηση, για παράδειγμα The Windmill Massacre (2016). Σε περίπτωση μη ευρέσεως της ταινίας που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε ταινία και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την ταινία& The Windmill Massacre (2016) τώρα!Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας!\nThe Windmill Massacre (2016) Δείτε online\nΗ Jennifer κυνηγημένη από την αστυνομία φεύγει από την Αυστραλία και καταλήγει στο Αμστερνταμ. Για να αποφύγει τις αρχές πηγαίνει εκδρομή με ένα γκρούπ τουριστών για να επισκεφτούν τους φημισμένους ανεμόμυλους της Ολλανδίας. Όταν το λεωφορείο χαλάει βρίσκουν καταφύγιο στα χαλάσματα ενός μύλου όπου ο θρύλος λέει πως κάποτε ένας διαβολικός μυλωνάς σκότωνε ανθρώπους και άλεθε εκεί τα κόκαλά τους. Όταν ένας ένας αρχίζουν να εξαφανίζονται, η Jennifer ανακαλύπτει πως ένα κοινό μυστικό ενώνει τα μέλη της ομάδας και έχει σφραγίσει την καταδίκη τους.\nΗθοποιοί: Noah Taylor, Charlotte Beaumont, Patrick Baladi\nΕίδος ταινίας: Δράμα, Τρόμου | |Σχόλια: 14 | Ποιοτητα ταινιας: HDRip\nταινιa The Windmill Massacre (2016) Δείτε online με ελληνικους υποτιτλους δωρεάν\n14 » john-gr\nΑντικειμενικά 3/10 και για το τελείωμα χατιρικά 4/10 δεν λέει και κάτι η ταινία βαρετή..\n13 » RANIA1961\nΣΥΜΦΟΝΟ ΑΡΙΣΤΟΥΡΓΙΜΑ ΜΟΥ ΑΡΕΣΕ ΠΑΡΑ ΠΟΛΥ ΜΑΚΑΡΙ ΝΑ ΚΑΝΑΝΕ ΠΑΝΤΑ ΤΕΤΙΕΣ ΤΑΙΝΙΕΣ\n12 » SOTIRIS7LOWBAP\nη ταινια βασιζεται σε εναν μυθο εχει ενδιαφερον ειναι θριλερακι με καλουσ ηθοποιουσ κ αγωνια 6 στα 10\n.....ψιλοπαλευεται αν δεν υπαρχει κατι καλυτερο!\n10 » ioannaK\nΕμένα προσωπικά μου άρεσε η ταινία. Είχε καλό σενάριο που ήταν βασισμένο στο συγκεκριμένο μύθο, πολύ όμορφα τοπία, ωραίες ερμηνείες και δεν με κούρασε καθόλου.\nακυροι οι υποτιτλοι δεν θα το δουμε γιατι απλα μαθαμε την υποθεση χαρη στο φιλο μας τον crazydragon.Παμε για αλλα.\n7 » fastmouse14\nγιατι ανεβαζετε ταινιες χωρις υποτιτλους ;;; θελω να την δω αλλα δεν εχει υποτιτλους πιστευω να τους βαλετε συντομα\nΥπάρχει κατηγορία Films in English!\nαναμενομενες σκηνες , απαισιο φιναλε... μια μετρια ταινια που την ξεχνας γρηγορα. 6/10.\n5 » Subbuteo\nΕυχαριστουμε που μας το πες!!!!!!!!!\nδιερμηνεα για το εργο απο που?\nενα υπερμετριο θριλερακι,,,ετσι να περασι η ωρα, δεν εχει κατι να σου αφησει, χιλιοπαιγμενο σεναριο , αστειο το πως πεθαινουν, σαφως και εχει και χειροτερα...βλεπεται απλα χαλαρα και τεμπελικα, 5/10\nΜολις μπουν υποτιτλοι θα το δω!Φαινεται ενδιαφερον!!\nΕνα φιλμ ΘΕΣΠΕΣΙΟ αριστουργημα με τελεια μερη φωτογραφια εικονα και ηχο! Η υποθεση επισης θαυμασια βασισμενη σε μυθο! Εχουν εντοπισει να δειξουν τα καλυτερα σημεια της εν λογω χωρας και γενικα ενας αλλος αερας που αφηνει πισω του τις αμερικανιες κλισε και φθανει στο να μαγεψει το θεατη απλα και μονο με τις εικονες!! ΔΕΝ ΕΧΩ ΛΟΓΙΑ μενω εκθαμβη και συγχαρτηρια γι αυτο το αριστουργημα! Ειθε να γινονται τετοια παντα αλλα και με ερμηνειες αριστες και φυσικες οπως αυτο εδω!!!!!!!


Παρασκευή, 12 Ιανουάριος 2018 12:51\nΗ ημερίδα θα υλοποιηθεί την Τετάρτη 17 Ιανουαρίου και ώρα 17:30, στην Αίθουσα «Γεώργιος Χρηστίδης» του Επιμελητηρίου Σερρών (Π. Κωστοπούλου 2).\nΕισηγητής στην ημερίδα θα είναι ο κ. Νικολαΐδης Αβραάμ, γεωπόνος, πρώην στέλεχος του ΕΛΓΟ «ΔΗΜΗΤΡΑ».\nΤο σουσάμι μπορεί να αποτελέσει μια εναλλακτική καλλιέργεια για τη χώρα μας, ιδιαίτερα με τις νέες ποικιλίες - πληθυσμούς και τις κατάλληλες γεωπονικές πρακτικές, που επιτρέπουν τη μηχανική συγκομιδή του, με σκοπό να καλύψει σημαντικό μερίδιο των εγχώριων εισαγωγών που αγγίζουν τους 40.000 τόνους σε ετήσια βάση. Η ποιότητα του εγχώριου σουσαμιού αναγνωρίζεται τα τελευταία χρόνια, γεγονός που αποδεικνύεται από την αύξηση της χρήσης του στις μεταποιητικές επιχειρήσεις της χώρας μας, όπου προορίζεται για την παρασκευή χαλβά, ταχινιού, κ.α. προϊόντων σουσαμιού που παρουσιάζουν αύξηση της κατανάλωσης, λόγω της υψηλής διατροφικής τους αξίας. Τα οικονομικά αποτελέσματα της καλλιέργειας είναι πολύ ικανοποιητικά και μεγαλύτερα από άλλες καλλιέργειες, που σημαίνει αύξηση του εισοδήματος του παραγωγού και τόνωση της Εθνικής οικονομίας.\nΓια περισσότερες πληροφορίες στον κ. Σταύρο Δελεφέρη, Πρόεδρο της Ένωσης Νέων Αγροτών Σερρών, κιν: 6975-656920.\nΜας εστάλη στις 12/1/2018 από την Ένωση Νέων Αγροτών Σερρών,


Κρούσμα ιού Δυτικού Νείλου στη Χωριστή\nPublished on September 11th, 2020 | by fileto\nΗ Διεύθυνση Δημόσιας Υγείας και Κοινωνικής Μέριμνας Π.Ε. Δράμας κατόπιν της τηλεφωνικής ενημέρωσης που είχε από τον ΕΟΔΥ, στις 10-09-2020 (11:00), για την ύπαρξη επιβεβαιωμένου κρούσματος “Ιού Δυτικού Νείλου” στο Δήμο Δράμας-Κοινότητα Χωριστής, σας γνωστοποιεί τα κάτωθι:\nΠροέβηκε στην επιδημιολογική διερεύνηση του κρούσματος (συλλογή στοιχείων που αφορούν τον ασθενή), εκτιμήθηκαν τα δεδομένα και προγραμματίσθηκε η λήψη μέτρων.\nΣτο ήδη διαμορφωμένο (από τις αρχές της εβδομάδας) «ΠΡΟΓΡΑΜΜΑ ΚΑΤΑΠΟΛΕΜΗΣΗΣ ΚΟΥΝΟΥΠΙΩΝ Π.Ε. ΔΡΑΜΑΣ 07.09.2020 – 12.09.2020», όπου προβλέπονταν εφαρμογές για «ΥΠΟΛΕΙΜΜΑΤΙΚΗ ΑΚΜΑΙΟΚΤΟΝΙΑ ΚΑΛΛΙΦΥΤΟΣ- ΧΩΡΙΣΤΗ (ΡΕΜΑΤΑ- ΚΟΙΝ. ΧΩΡΟΙ)», προγραμμάτισε διενέργεια επιπλέον εφαρμογών (σε συνεργασία με τον ανάδοχο του έργου) στις 11-09-2020.\nΣήμερα εξειδικευμένοι υπάλληλοι βρίσκονται στο πεδίο και πραγματοποιούνται στοχευμένες δράσεις, εντός του αστικού ιστού καθώς και στο περιαστικό περιβάλλον της Κοινότητας Χωριστής.\nΣας υπενθυμίζουμε ότι στην Π.Ε. Δράμας συνεχίζεται και για τα έτη 2020 έως και 2022, το Έργο «Καταπολέμηση κουνουπιών στην Περιφέρεια Ανατολικής Μακεδονίας & Θράκης», με στόχο την προστασία της Δημόσιας Υγείας από ασθένειες που μεταδίδουν τα κουνούπια, αλλά και την εξάλειψη της όχλησης που προκαλούν.\nΤα εξειδικευμένα συνεργεία ψεκάζουν εστίες που βρίσκονται εντός, εκτός και περιμετρικά των κατοικημένων περιοχών, καθώς και τα φρεάτια όμβριων υδάτων.\nΗ επιτυχία όμως ενός προγράμματος καταπολέμησης κουνουπιών δεν εξαρτάται μόνο από στους ψεκασμούς των εξειδικευμένων συνεργείων, αλλά απαιτείται η συμβολή όλων των πολιτών διότι πολλά από τα κουνούπια που μας ταλαιπωρούν προέρχονται από μικροεστίες (ενδεικτικά αναφέρονται: βάζα, πιατάκια γλαστρών, σκεύη συλλογή νερών, κ.ά) που υπάρχουν σε ιδιόκτητους χώρους, όπως είναι οι αυλές και οι βεράντες των σπιτιών μας.\nΔεν πρέπει να ξεχνάμε ότι όπου υπάρχουν στάσιμα νερά, υπάρχουν και κουνούπια.\nΠΡΟΛΗΠΤΙΚΑ ΜΕΤΡΑ ΓΙΑ ΤΗΝ ΠΡΟΣΤΑΣΙΑ ΤΩΝ ΠΟΛΙΤΩΝ\nΦύλαξη των δοχείων νερού που δεν χρησιμοποιούνται, γυρισμένων ανάποδα.\nΕπιδιόρθωση σπασμένων σωλήνων νερού.\nΚάλυψη ή απομάκρυνση παλιών λάστιχων που συσσωρεύουν βρόχινο νερό.\nΑνανέωση και τακτικός καθαρισμός του νερού στις ποτίστρες των ζώων.\nΜΕΤΡΑ ΠΡΟΦΥΛΑΞΗΣ ΓΙΑ ΝΑ ΑΠΟΦΥΓΟΥΜΕ ΤΑ ΤΣΙΜΠΗΜΑΤΑ ΚΟΥΝΟΥΠΙΩΝ\nΧρήση εντομοαπωθητικών στο δέρμα και εντομοκτόνων στον αέρα.\nΧρήση ανεμιστήρων οροφής ή κλιματιστικών.\nΧρήση λαμπτήρων κίτρινου χρώματος για τον φωτισμό εξωτερικών χώρων\nΚούρεμα γρασιδιού, θάμνων και φυλλωσιών.\nΓια οποιαδήποτε άλλη πληροφορία ή διευκρίνιση ή κατάθεση παραπόνων, επικοινωνείτε με τη Διεύθυνση Δημόσιας Υγείας και Κοινωνικής Μέριμνας στα τηλέφωνα:\n– Υγιεινολόγοι: 25213 51318 και 2521351317\n– Προϊσταμένη της Διεύθυνσης: 2521351319\nΗ ΑΝΑΠΛ. ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ


Αυτό είναι το τελευταίο και πανάκριβο χαρτί της Σέρσεϊ στο Game of Thrones\nRoxx | 9 August 2017\nΠΡΟΣΟΧΗ: Ακολουθούν υπερβολικά πολλά spoilers για το Game of Thrones αλλά και για τα βιβλία του George RR Martin.\nΣτο 4ο επεισόδιο της 7ης σεζόν του Game of Thrones που προβλήθηκε την Κυριακή και λίγο πριν η Ντενέρις σαρώσει με τον δράκο της και τους Ντοθράκι τον στρατό τον Λάνιστερ, η Σέρσεϊ είχε μία ενδιαφέρουσα κουβέντα με τον Tycho Nestoris, τον αντιπρόσωπο της Σιδερένιας Τράπεζας του Μπράαβος.\nΣυζητούσαν λοιπόν για το πως θα μπορούσαν να συνεργαστούν στη συνέχεια, τώρα που το χρέος των Λάνιστερ θα εξοφληθεί (θυμίζουμε ότι ο χρυσός πρόλαβε να φτάσει στο King’s Landing πριν την επίθεση της Ντενέρις). Η Σέρσεϊ έριξε το χαρτί της στο τραπέζι, λέγοντας ότι θα χρειαστεί βοήθεια να μεγαλώσει τον στρατό της και ότι ο Μέιστερ έχει ήδη κάνει κάποιες επαφές για να στρατολογήσει τους μισθοφόρους της Golden Company.\nΑυτή δεν ήταν η πρώτη φορά που οι συγκεκριμένοι μισθοφόροι αναφέρθηκαν στη σειρά, αφού στην 4η σεζόν το είχε προτείνει ο Σερ Ντάβος στον Στάνις. Περιττό να πούμε ότι ο Στάνις απέρριψε την ιδέα και η συνέχεια είναι γνωστή.\nΈχει αναφερθεί επίσης στη σειρά, ότι για ένα διάστημα μέλος αυτού του στρατού ήταν και ο Τζόρα, πριν ταχθεί στο πλευρό του Βισέρυς αρχικά και της Ντενέρις στη συνέχεια.\nΠοιοι είναι όμως αυτοί οι μισθοφόροι;\nH Golden Company είναι η μεγαλύτερη στρατιά μισθοφόρων στις ελεύθερες πόλεις, με βάση το Έσσος και 10.000 άνδρες στη διάθεση της. Από αυτούς οι 1000 είναι ιππικό και άλλοι τόσοι τοξότες. Έχουν τη φήμη ότι δεν σπάνε ποτέ το συμβόλαιο τους κάτι που τους κάνει να ξεχωρίζουν ανάμεσα στις άλλες ομάδες μισθοφόρων που πάνε όπου πάει το χρήμα.\nΗ Golden Company ιδρύθηκε περίπου 100 χρόνια πριν από τα γεγονότα του τηλεοπτικού Game of Thrones από ένα μπάσταρδο Ταργκάρυεν, τον Αίγκορ Ρίβερς (που είχε το ψευδώνυμο Bittersteel), γιο του Αίγκον του τέταρτου, λίγο μετά την πρώτη επανάσταση των Μπλακφάιρ. Μέλη της έγιναν εξόριστοι ιππότες και υποστηρικτές των Μπλακφάιρ και στη συνέχεια οι απόγονοι τους. Στο πέρασμα των χρόνων στις τάξεις της έμπαιναν όσοι επαναστάτες διέφευγαν από το Γουέστερος για να γλιτώσουν την εκτέλεση ή τη Νυχτερινή Φρουρά.\nΑυτοί είναι λοιπόν με λίγα λόγια οι μισθοφόροι της Golden Company και αμέσως τώρα θα περάσουμε σε περιοχή spoiler για τα βιβλία του George RR Martin.\nΜπορεί η σειρά να έχει ξεπεράσει πλέον κατά πολύ τα βιβλία στην πορεία της πλοκής, αλλά υπάρχει κάτι πολύ σημαντικό που δεν έχουμε δει στις οθόνες μας και πιθανότατα δεν θα το δούμε κιόλας, αφού οι δημιουργοί του Game of Thrones πάνε σε άλλη κατεύθυνση. Αυτό όμως δεν τους εμποδίζει να ενσωματώσουν διάφορα πράγματα από τα βιβλία και να τα περάσουν σε άλλους χαρακτήρες.\nΣτο Dance of Dragons, το πέμπτο και τελευταίο βιβλίο μέχρι σήμερα, η Golden Company έχει υπό την προστασία της κάποιον που όλοι πίστευαν ότι είναι νεκρός.\nΠοιος είναι αυτός; O Αίγκον Ταργκάρυεν, γιος του Ρέγκαρ και της Έλια Μαρτέλ, τον οποίο θεωρητικά είχε σκοτώσει το Βουνό κατά τη διάρκεια της επανάστασης του Ρόμπερτ όταν ήταν ακόμα μωρό. Ήταν ένας από τους λόγους που ο Όμπερυν ήταν έξαλλος με το Βουνό και μονομάχησαν στην 4η σεζόν της σειράς.\nΦυσικά είναι και ανιψιός της Ντενέρις…\nΞέρουμε ότι είναι too much όλο αυτό το παραπάνω και μην ανησυχείτε είναι σχεδόν απίθανο η σειρά να μας παρουσιάσει νέο χαρακτήρα εννέα επεισόδια πριν το φινάλε. Τι μπορεί να δούμε όμως… Ο άνθρωπος που έχει πάρει την υπό την προστασία του από μικρή ηλικία τον Αίγκον είναι ο Jon Connington που έχει κάποια κοινά στοιχεία (όπως η οστρακιά) με τον Τζόρα Μόρμοντ. Θυμίζουμε αυτό που γράψαμε πιο πάνω, ότι ο Τζόρα δηλαδή ήταν μέλος της Golde Company (κάτι που αναφέρεται μόνο στη σειρά και όχι στα βιβλία).\nΣτο τέλος του Dance of Dragons, ο Αίγκον έχει φτάσει στο Γουέστερος μυστικά και οι μισθοφόροι έχουν αρχίσει να καταλαμβάνουν κάστρα πριν τους πάρουν χαμπάρι.\nΣτόχος τους είναι να βρουν τη Ντενέρις και να την παντρέψουν με τον Αίγκον (οι Ταργκάρυεν είχαν ένα θεματάκι με την αιμομιξία).\nΤώρα, πως κάποια από αυτά θα βρουν το δρόμο τους για το Game of Thrones θα το μάθουμε σύντομα. Πάντως σε καμία περίπτωση η αναφορά της Σέρσεϊ στους μισθοφόρους δεν ήταν τυχαία.


Στην εκπομπή της Σταματίνας Τσιμτσιλή βρέθηκε καλεσμένος Μάριος Αθανασίου, ο οποίος από την αρχή έχει ταχθεί στο πλευρό των θυμάτων, και μίλησε για όλα όσα συμβαίνουν στον χώρο του θεάτρου, ενώ αναφέρθηκε και στην υπόθεση του Δημήτρη Λιγνάδη, ο οποίος από την Παρασκευή κρατείται στις φυλακές Τριπόλεως.\n«Κανένας δεν μπορεί να μιλήσει με μια υπόθεση που μπορεί να ακούσει. Δεν υπάρχει πιθανότητα αν ο άνθρωπος που έχει υποστεί κάτι το θύμα δεν ακολουθήσει τη δικαστική οδό, εγώ δεν μπορώ να κάνω κάτι. Καταρχήν δεν είμαι εκεί. Γιατί ακριβώς η σχέση δεν είναι ότι παίζαμε στο πάρκο, ήταν επαγγελματική σχέση με πολλές προεκτάσεις. Δεν είναι μόνο σε αυτό τον χώρο. Είναι ένα κοινωνικό θέμα, είναι βασικό.\nΔικαιωμένος είμαι μόνο στην περίπτωση όταν οι υποθέσεις φτάνουν στο τέλος τους και παίρνουν τον δρόμο της δικαιοσύνης. Απλώς καταλαβαίνω ότι η υπόθεση του Λιγνάδη είναι ένα κομμάτι ενός τεράστιου παζλ. Τώρα χρειάζεται η περισσότερη δουλειά για να ανοίξει όλο αυτό. Αυτή ήταν η αντίθεσή μου στην κ. Μενδώνη. Το θέμα της Μενδώνη ήταν οι 15 μέρες που δεν κινήθηκαν γρήγορα. Στις 15 αυτές μέρες θα μπορούσαν να είχαν βρει πολύτιμα στοιχεία. Αυτός είναι ο μεγαλύτερος καημός μου. Πού είναι αυτά τα στοιχεία;\nΜε πιάνουν άνθρωποι στον δρόμο και μου λένε περιστατικά που σου σηκώνεται η τρίχα. Νομίζω ότι πρέπει άμεσα να γίνει ένας φορέας. Δεν μπορώ να ασχοληθώ με τις δηλώσεις περί μέτριου ηθοποιού, μου φαίνεται αστείος ο άνθρωπος που τις εκφράζει. Γίνεται για να δημιουργήσεις μια εντύπωση συγκεκριμένη. Είναι χαζομάρα. Ούτε 1η Δημοτικού δεν κάνεις τέτοια λάθη. Έχω ζήσει καταστάσεις, έχω προσπαθήσει να προλάβω, μπορεί να έχω προκαλέσει. Έχω πιάσει έναν ηθοποιό που πήγε να βαρέσει κάποιον άλλον…», τόνισε ο Μάριος Αθανασίου.


Ποια εποχή είναι η καλύτερη για τη θεραπεία της φλεβίτιδας στα πόδια;\nΦωτογραφία αρχείου © JAVIER SANCHEZ MINGORANCE / 123RF\nΟι κιρσοί/φλεβίτιδα μπορεί να αποτελούν και ένδειξη ύπαρξης άλλων προβλημάτων στο κυκλοφορικό σύστημα. Τι πρέπει να γνωρίζετε.\nnews247 25 Οκτωβρίου 2019 10:34\nΗ φλεβίτιδα στα πόδια είναι μια ιδιαιτέρως συχνή πάθηση, ειδικά σε άτομα που εργάζονται πολλές ώρες όρθια ή και σε εγκύους. Ωστόσο, σαν ασθένεια είναι απόρροια της κληρονομικότητας και του αδύναμου εκ φύσεως φλεβικού συστήματος.\nΗ φλεβίτιδα δεν είναι απλώς ένα αισθητικό πρόβλημα. Στα αρχικά στάδια που εκδηλώνεται ως ευρυαγγείες μπορεί να μην έχει άλλα συμπτώματα. Καθώς εξελίσσεται όμως, αρχίζει να συνοδεύεται από πόνο, δυσφορία, φαγούρα, αίσθηση καψίματος στα πόδια και πρήξιμο. Όλα αυτά είναι δυσάρεστα συμπτώματα και καθιστούν ολοένα και πιο αναγκαία την άμεση παρέμβαση ενός εξειδικευμένου αγγειοχειρουργού για την αντιμετώπισή τους. Σε διαφορετική περίπτωση τα συμπτώματα επιδεινώνονται δυσχεραίνοντας και την ποιότητα ζωής του ασθενή, ο οποίος βλέπει καθημερινά αλλαγές στην εικόνα και στην αίσθηση των ποδιών του. Σε προχωρημένα στάδια της φλεβικής ανεπάρκειας μπορεί να οδηγηθούμε σε θρόμβωση, αιμορραγία ή άλλες δερματικές νόσους.\nΟι κιρσοί/φλεβίτιδα μπορεί να αποτελούν και ένδειξη ύπαρξης άλλων προβλημάτων στο κυκλοφορικό σύστημα.\nΟι περισσότεροι άνθρωποι επιλέγουν να απευθυνθούν σε γιατρό για να τις αντιμετωπίσουν λίγο πριν το καλοκαίρι, οπότε και η αισθητική τους όψη είναι περισσότερο εμφανής λόγω του ρουχισμού. Ωστόσο, είναι προτιμότερο οι παθήσεις αυτές να αντιμετωπίζονται καθ’ όλη τη διάρκεια του χρόνου, διότι η θεραπεία θα αποτρέψει από επιπλοκές και πρέπει να γίνεται το συντομότερο δυνατό από τη στιγμή που αρχίζουν τα συμπτώματα.\nΗ θεραπεία μπορεί να είναι είτε συντηρητική είτε επεμβατική. Όλα εξαρτώνται από το στάδιο της νόσου και από τη βαρύτητα των συμπτωμάτων. Στη συντηρητική θεραπεία συμπεριλαμβάνονται οι κάλτσες διαβαθμισμένης συμπίεσης και η φαρμακευτική αγωγή. Στη χειρουργική αντιμετώπιση συμπεριλαμβάνονται η απολίνωση, οι τοπικές κιρσεκτομές μόνες ή σε συνδυσαμό με σκληροθεραπεία με αφρό.\nΟι πιο σύγχρονες μέθοδοι που εφαρμόζονται πλέον από τους αγγειοχειρουργούς και έχουν το μικρότερο χρόνο αποκατάστασης είναι η ενδοφλεβική θεραπεία με laser, οι ραδιοσυχνότητες, η σκληροθεραπεία με αφρό και η ενδοφλεβική αντιμετώπιση κιρσών με ατμό.\nΗ επιλογή της μεθόδου θεραπείας και της στιγμής που θα πρέπει να πραγματοποιηθεί γίνεται κατόπιν συζήτησης του ασθενούς με τον αγγειοχειρουργό. Απαιτείται να ληφθεί υπόψιν η ηλικία του ασθενή, το στάδιο της πάθησης αλλά και ο θεραπευτικός του στόχος.


Ορθοστατική Υπόταση | Page 2 | e-steki • Συζητήσεις, απόψεις, διαξιφισμοί και κυρίως ...fresh ideas!\nΤο e-steki είναι μια από τις μεγαλύτερες ελληνικές διαδικτυακές κοινότητες με 64,697 εγγεγραμμένα μέλη και 2,586,031 μηνύματα σε 82,411 θέματα. Αυτή τη στιγμή μαζί με εσάς απολαμβάνουν το e-steki άλλα 245 άτομα.\n13 Ιουλίου 2006, 15:24\nΧμμμ αναιμία ναι ρε.!! πώπω πως τα μπέρδεψα. ΜΕΓΑ ΛΑΘΟΣ!!!\nΑυτό για την ορθοστατική υπόταση και εγώ αυτό έχω καταλάβει τόσο καιρό\nΑλλά νομίζω ότι έχεις αναιμία δεν έχεις και υπόταση?? Η έλειψη σιδήρου γενικά δημιουργεί ένα πρόβλημα στην πίεση του αίματος. Δλδ αυτό είχα καταλάβει με την αδερφή μου και όσα μου είχαν εξηγήσει για μένα η παθολόγοι!!\n13 Ιουλίου 2006, 15:52\nΗ ορθοστατικη υποταση αν τα ξερω καλα ειναι η ζαλαδα που νιωθει καποιος οταν σηκωνεται αποτομα. Δεν εχει σχεση με λιποθυμιες μετα απο ωρα ορθοστασιας και τετοια. Εχω κι εγω ορθοστατικη υποταση η οποια απ'ο,τι καταλαβα απ'αυτα που γραψατε εχει αμεση σχεση με τη σιδεροπενικη αναιμια την οποια εχω επισης, αλλα καμια βελτιωση με σιδηρο δεν ειδσ οσο επαιρνα, το ιδιο χαλι ηταν. Λενε οτι το να φας κατι αλμυρο αμεσως μολις νιωσεις οτι μαυριζει το συμπαν σε βοηθαει, αλλα ποιος βλεπει την τυφλα του εκεινη την ωρα :p Ειναι πολυ δυσαρεστο παντως, ειδικα αν εισαι σε εξωτερικο χωρο :/\n13 Ιουλίου 2006, 16:28\nΕγώ πάντως την έχω συνηθίσει ποια. Δηλαδή αντιδρώ όπως θα σκόνταφτα στο δρόμο. Στο αυτόματο!\nΠάντως η ορθοστατική υπόταση εγώ πιστεύω ότι περισσότερη σχέση έχει με την ακίνητη ορθοστασία παρά με το σήκωμα!\nΚάτσε πρέπει να ρωτήσω ένα φίλο μου γιατρό!\n13 Ιουλίου 2006, 17:59\nΑπλά πιθανά και λόγω ύψους 1.95 αν σηκωθώ απότομα παίζει να έχω πόνους στο κεφάλι για λίγο και κάτι σαν σκοτοδύνη και απλά πρέπει να σταματήσω ακίνητος να κάνει reboot ο εγκέφαλος!!\nΚι εγω το παθαινω αυτο, αλλα αποκλειεται να ειναι λογω υψους. Εκτος αν συμβαινει και σε ανθρωπους με "ελειψη υψους" .\nΕγω εχω πολυ χαμηλο σιδηρο και μου εχουν πει οτι εκει οφειλονται αυτα τα συμπτωματα.\nΔεν ξερω παντως.. ο καθε γιατρος λεει και τα δικα του.\n(Δεν πιστευω να εχουμε κανεναν γιατρο εδω μεσα και να παρεξηγηθει.. Αυτος θα ειναι σιγουρα εξαιρεση. )\n13 Ιουλίου 2006, 18:59\nΣε σιδηροπενική αναιμία δεν αλλάζει η ποσότητα του αίματος για να έχει κάποιος υπόταση.Αλλάζει η "ποιότητα" τοιυ αίματος και δε μπορεί να μεταφέρει το ίδιο καλά το οξυγόνο.Γι'αυτό και είναι πιο ευαίσθητος ο οργανισμός κάποιου με αναιμία στις αλλαγές τις κατανομής του αίματος, όπως πχ όταν κάποιος από ξαπλωμένος σηκώνεται απότομα.\n14 Ιουλίου 2006, 13:07\nη ορθοστατική υπόταση είναι σύμπτωμα, δεν είναι ασθένεια.\nfaith..σύμπτωμα τίνος; δλδ μπορει να προκαλεσει κάτι αλλο βραχυπροθεσμα ή μακροπροθεσμα;\n23 Ιανουαρίου 2009, 14:30\nΓνωρίζει κανείς να μου πει τι ακριβώς κάνουν σε μία εξέταση που λέγεται tilt test;\nΈχει σχέση με την μέτρηση της πίεσης σε διάφορες θέσεις, αλλά διάβασα κάπου ότι μπορεί να χρειαστεί να σου χορηγήσουν αμέσως φάρμακο κατα τη διάρκειά της, γι αυτό και σου βάζουν αυτό το πραγματάκι στη φλέβα. Θα φρικάρω\nΟ CHRISTOS_KAPI αυτή τη στιγμή δεν είναι συνδεδεμένος. Είναι 32 ετών . Έχει γράψει μόλις ένα μήνυμα.\n5 Φεβρουαρίου 2009, 10:42\nΕγώ σήμερα είμαι χάλια, νιώθω σαν άρρωστος με κομάρες,ψήνομαι, αλλά δεν έχω καθόλου πυρετό και σκέφτηκα να μετρήσω την πίεση μου..ήταν 10 και 6..λίγο κάτω από το φυσιολογικό..αλλά είχα ανεβασμένους σφυγμούς οπότε έψαξα στο google για πληροφορίες βρήκα το site αυτό,διάβασα τι λέτε και θα 'θελα να σας ενημερώσω περί πίεσης και τύφλωσης όταν σηκώνεστε, πχ βρήκα αυτό το χρήσιμο site.\n26 Αυγούστου 2011, 14:30\nΚαι εγώ πολλές φορές όταν σηκώνομαι απότομα δεν βλέπω...αλλά μετά από μερικά δευτερόλεπτα επανέρχεται η όραση. Τι σημαίνει αυτό;\n26 Αυγούστου 2011, 14:33\nΣημαίνει ότι δεν πρέπει να σηκώνεσαι απότομα\n26 Αυγούστου 2011, 14:35\nΑυτό δεν είναι δείγμα υπογλυκαιμίας;\n26 Αυγούστου 2011, 14:47\n26 Αυγούστου 2011, 14:50\nΕννοώ..τι γίνεται και συμβαίνει αυτό;\nΔεν ξέρω! Πιο πιθανό μου φαίνεται να σχετίζεται με αναιμία.\n26 Αυγούστου 2011, 15:09\nΤο παθαίνω συνέχεια! Δεν το έχω ψάξει αλλά δεν είναι κάτι σοβαρό. Απλά μαυρίζουν τα πάντα για λίγα δευτερόλεπτα και ζαλίζομαι ελαφρά, όταν σηκώνομαι απότομα.\n26 Αυγούστου 2011, 15:13\nΕμένα πάντως γιατρός μου έχει πει ότι οφείλεται στην έλλειψη σιδήρου.\n26 Αυγούστου 2011, 15:18\nΠολύ πιθανό γιατί και εγώ έχω αναιμία.\nΑπλά προσωπικά αναρωτιέμαι τι συμβαίνει αυτά τα λίγα δευτερόλεπτα....\n26 Αυγούστου 2011, 15:56\nΌταν σηκωνόμαστε τα αγγεία του σώματος για να τραβήξουν το αίμα προς τα πάνω για να ισοβαθμήσουν την βαρυτική έλξη (η οποία αυξάνεται απότομα όταν το σώμα από οριζόντια θέση πάει σε κάθετη) συσσπώνται. Αυτό γίνεται φυσιολογικά για να ισοσκελιστεί η μείωση της πίεσης του αίματος που θα συναίβενε.\nΌταν αργήσει αυτό το αντανακλαστικό έχουμε συμπτώματα υπότασης που κάποια από αυτά είναι και αυτά που είπατε πάνω. Όταν τα αγγεία προσαρμοστούν στην νέα κατάσταση τα συμπτώματα σταματάνε.\nΓιατί συμβαίνει σε σας αυτό και όχι σε άλλους;\nΑπό που προέχεται αυτό ;\n30 Δεκεμβρίου 2014, 14:59\nΤο χω παθει κι εγω μια φορα. Ημουν ξαπλωμενη πολλες ωρες και σηκωθηκα να κανω μπανιο. Η ζεστη του νερου με ζαλισε. Ευτυχως δεν ημουν μονη στο σπιτι αλλιως παιζει να χα πεσει στην μπανιερα. Θολωσαν ολα, σφυριζαν τα αυτια μου, πιεζοταν το στηθος μου. Φωναξα και μετα δε θυμαμαι τιποτα!\nΕφταιγε που σηκωθηκα αποτομα και το καυτο νερο. Η πιεση μου μετα ηταν μια χαρα..\nΣυμβαινει, δεν ειναι κατι σοβαρο, προσοχη ομως οταν ζαλιζεστε να καθεστε μην πεσετε κ χτυπησετε!\n12 Φεβρουαρίου 2020, 23:17\nΜπράβο φωκο του παρελθόντος καλα τα είπες .\nΌμως μικρε φωκο έπρεπε να πεις οτι πρεπει να γινετσι ένας καρδιολογικός έλεγχος , Σίδηρος -φεριτίνη ειδικά στα κορίτσια , θυρεοειδή και μια γενική αίματος και βσσικο βιοχημικό με κοντόγραμμα και σάκχαρο . Εφόσον ειναι καλα συτα δίνουμε οδηγίες γις ορθοστατικη υπόταση


Στην Γενική Αστυνομική Διεύθυνση Θεσσαλονίκης οδηγείται ο 55χρονος που αναζητείτο για τη δολοφονία της 56χρονης συντρόφου του, νωρίτερα, το μεσημέρι, στην οδό Γραβιάς 47, στην ανατολική Θεσσαλονίκη. Ο άνδρας, με καταγωγή από τη Γεωργία, εντοπίστηκε πριν από λίγη ώρα στην περιοχή Καραμπουρνάκι, στην Καλαμαριά, όπου προσήχθη κι αναμένεται να εξεταστεί από αξιωματικούς της Δίωξης Εγκλημάτων Κατά Ζωής.\nΟι έρευνες των Αρχών επικεντρώθηκαν γύρω από το πρόσωπο του καθώς υπήρχαν μαρτυρίες γειτόνων, σύμφωνα με τις οποίες ο 55χρονος εγκατέλειψε το σπίτι της άτυχης γυναίκας με αιματοβαμμένα τα χέρια του. Οι ίδιες μαρτυρίες ανέφεραν πως άκουσαν το ζευγάρι να καβγαδίζει, με την 56χρονη, που επίσης κατάγεται από τη Γεωργία, να εκλιπαρεί να μην την σκοτώσει. Το ζευγάρι φέρεται να αντιμετώπιζε το τελευταίο διάστημα προβλήματα στις σχέσεις τους και είχε συχνά καβγάδες και εντάσεις. Η σορός της γυναίκας εντοπίστηκε μέσα στο ημιώροφο διαμέρισμα όπου διέμενε. Η ΕΛ.ΑΣ. ειδοποιήθηκε από περίοικο σπεύδοντας στην περιοχή, την οποία και απέκλεισε για να ξεκινήσουν οι έρευνες. Επίσημες ανακοινώσεις για την υπόθεση αναμένεται να υπάρξουν είτε κατά τη διάρκεια της βραδιάς είτε αύριο το πρωί.


Ο ΧΑΦΙΕΣ: ΑΠΙΘΑΝΟ! Σκίτσο του Μιχαήλ Άγγελου πωλήθηκε για 23 εκατομμύρια ευρώ\nΑΠΙΘΑΝΟ! Σκίτσο του Μιχαήλ Άγγελου πωλήθηκε για 23 εκατομμύρια ευρώ\nΈνα σκίτσο του Μιχαήλ Άγγελου πουλήθηκε σε δημοπρασία του οίκου Christie’s στο Παρίσι έναντι ποσού ρεκόρ 23 εκατομμυρίων ευρώ.\nΤο σχέδιο του Μιχαήλ Άγγελου χρονολογείται από τα τέλη του 15ου αιώνα και εικονίζει έναν γυμνό άνδρα, όρθιο, ανάμεσα σε δύο άλλα πρόσωπα στο βάθος. Ο ζωγράφος χρησιμοποίησε πένα και καφέ μελάνι. Είχε πουληθεί το 1907 από τον οίκο δημοπρασιών Drouot, στο Παρίσι, ως έργο που\nαποδιδόταν στη «Σχολή του Μιχαήλ Άγγελου». Μόλις το 2019, στο πλαίσιο μιας έρευνας για μια ιδιωτική γαλλική συλλογή έργων τέχνης, αποδόθηκε στον ίδιο τον Μιχαήλ Άγγελο.\nΣκίτσο του Μιχαήλ Άγγελου / Φωτογραφία: Οίκος Christie’s\nΈσπασε το προηγούμενο ρεκόρ των 9,5 δισ.\nΤο σκίτσο που πουλήθηκε στο Παρίσι έχει διαστάσεις όσο μια σελίδα χαρτιού Α4 και φαίνεται ότι βασίστηκε σε μια νωπογραφία του Μαζάτσο («Η βάπτιση των νεοφώτιστων»). Τον Σεπτέμβριο του 2019 χαρακτηρίστηκε «εθνικός θησαυρός» για τη Γαλλία, κάτι που σημαίνει ότι απαγορεύτηκε η έξοδός του από τη χώρα για 30 μήνες και δόθηκε στο γαλλικό κράτος και τα μουσεία η δυνατότητα να το αγοράσουν.makeleio.gr


Δημιουργικότητα Archives - Page 5 of 9 DailyArticle - Το Καλύτερο Άρθρο της Ημέρας\nΤα υπέροχα κεραμικά έργα του Brett Kern\nΙανουάριος 14, 2014\tΔημιουργικότητα, Εικόνες 0\nΟ Brett Kern μεγάλωσε στην Πενσυλβάνια των Η.Π.Α. και ενώ ξεκίνησε σπουδές πάνω στο Graphic Design, μετά τον πρώτο μόλις χρόνο στο πανεπιστήμιο, ανακάλυψε την αγάπη του για τον πηλό. Η αγάπη αυτή τον “ανάγκασε” να γραφτεί στην Σχολή Καλών Τεχνών, εστιάζοντας στα κεραμικά. Οι σπουδές του συνεχίστηκαν με ένα μεταπτυχιακό τίτλο πάνω στην κεραμική από το ινστιτούτο Jingdezhen της ...\n32 παράξενες και δημιουργικές βιβλιοθήκες\nΙανουάριος 12, 2014\tΔημιουργικότητα 0\nΟ Τόμας Καρλάιλ έγραψε: «Στα βιβλία βρίσκουμε την ψυχή του χρόνου που πέρασε. Τη διατυπωμένη ηχώ του παρελθόντος, όταν το σώμα και τα υλικά στοιχεία που το αποτελούν έχουν τελείως χαθεί σαν ένα όνειρο.» Αν είστε και εσείς από τους ανθρώπους που λατρεύουν το διάβασμα, τότε σίγουρα έχετε πολλά βιβλία που σημαίνει ότι χρειάζεστε ένα χώρο για να τα τοποθετείτε. ...\nΠανέξυπνες Δημιουργικές Διαφημίσεις\nΣεπτέμβριος 7, 2013\tΔημιουργικότητα 1\nΜε φαντασία και πρωτοτυπία!! Πηγή: bestfun.gr\nΚαλλιτέχνης κάνει καθημερινά αντικείμενα εντελώς άχρηστα\nΙούλιος 14, 2013\tΔημιουργικότητα 0\nΟ Ιταλός καλλιτέχνης Giuseppe Colarusso έχει ένα περίεργο φετίχ. Του αρέσει να παίρνει καθημερινά αντικείμενα και να τα μετατρέπει σε κάτι εντελώς άχρηστο. Κάθε ένα από τα αντικείμενα στις εικόνες του Colarusso είναι παράξενο και εκτός από το γεγονός ότι είναι άχρηστο, θα μπορούσε να σας προκαλέσει προβλήματα αν εφαρμοστεί στην καθημερινή ζωή: Αιγυπτιακά ιερογλυφικά σε ένα πληκτρολόγιο ή ένα ...\nΙούλιος 3, 2013\tΔημιουργικότητα 0\nΚάτι παραπάνω από απλά καστράκια σαν αυτά που φτιάχναμε με το κουβαδάκι και το φτυάρι μας στην παραλία… Πηγή: otherside.gr


Φτιάξε τη δική σου φυσική ενυδατική κρέμα χεριών και σώματος - iPop\nΦτιάξε τη δική σου φυσική ενυδατική κρέμα χεριών και σώματος\nΒρίσκεστε εδώ: Αρχική » Ομορφιά » Φτιάξε τη δική σου φυσική ενυδατική κρέμα χεριών και σώματος\nΤελευταία ενημέρωση: 09 Οκτ - 21:40\nΔημοσιεύτηκε στις: 09 Οκτ - 21:36\nΟι ενυδατικές κρέμες είναι οι αγαπημένες μας και τις επιλέγουμε με μεγάλη προσοχή. Ανάλογα με τον τύπο δέρματός μας επιλέγουμε την κατάλληλη κρέμα. Γιατί όμως, να πας να αγοράσεις ένα προϊόν που κυκλοφορεί στην αγορά και να μη φτιάξεις τη δική σου;\nΑυτή η DIY κρέμα χεριών και σώματος είναι “ελαφριά” και εξαιρετικά ενυδατική. Το καλύτερο όλων, είναι πως δεν θα κολλάει στο δέρμα σου, ούτε θα το αφήνει λιπαρό. Και επειδή ο Χειμώνας έρχεται, την έχεις πιο πολύ από ποτέ, ανάγκη!\n1 φλιτζάνι φυσικό gel αλόης και αποσταγμένο νερό\n1/2 φλιτζάνι τριμμένο κερί μέλισσας\n1/2 φλιτζάνι γλυκό αμύγδαλο και έλαιο jojoba\n1 κουταλάκι έλαιο βιταμίνης Ε\n15 σταγόνες αιθέριο έλαιο\nΣ’ ένα μπολ μεσαίου μεγέθους συνδυάζουμε την αλόη, με τη βιταμίνη Ε και τα αιθέρια έλαια. Το αφήνουμε στην άκρη ώστε να έρθει σε θερμοκρασία δωματίου.\nΣτη συνέχεια προσθέτουμε το τριμμένο κερί μέλισσας και το λάδι σε ένα ποτήρι μέτρησης. Τοποθετούμε το ποτήρι αυτό σε μια μικρή κατσαρόλα με νερό και βράζουμε λίγο. Ανακατεύουμε περιστασιακά μέχρι να λιώσει εντελώς το κερί και στη συνέχεια αφαιρούμε προσεκτικά.\nΡίχνουμε το μείγμα σε ένα μπλέντερ και αφήνουμε να κρυώσει. Αφού κρυώσει, ανοίγουμε το μπλέντερ σε μικρή ισχύ. Σιγά σιγά ρίχνουμε το μείγμα με την αλόη. Σταματάμε το μπλέντερ όσο συχνά χρειάζεται όταν το μείγμα συγκεντρώνεται στην κορυφή, ώστε να το σπρώξουμε με μια σπάτουλα.\nΜόλις δούμε ότι η κρέμα είναι έτοιμη το τοποθετούμε σ’ ένα καθαρό βάζο. Και αν περισσέψει κρέμα την τοποθετούμε στο ψυγείο για να την χρησιμοποιήσουμε πολύ αργότερα.\nΜπορείς να πειραματιστείς με διάφορα αιθέρια έλαια ανάλογα με τη διάθεσή σου ή την εποχή. Ένα μείγμα λεβάντας, λεμονιού και ευκαλύπτου είναι ό,τι πρέπει!


Συντάξεις: «Βαθιά το χέρι στην τσέπη» από τον e- ΕΦΚΑ – Τι να περιμένουν οι συνταξιούχοι - Tromaktiko.gr\n10 Νοεμβρίου 2021 10:11\nΣυντάξεις – Δείτε εδώ όλες τις ειδήσεις: Συνολικά είναι δέκα, οι εκκρεμότητες που βαρύνουν τον e-ΕΦΚΑ – Τι πρέπει να περιμένουν οι συνταξιούχοι από ον Οργανισμό το επόμενο 8μηνο, σύμφωνα με τον δικηγόρο Διονύση Τεμπονέρα.\nΟ γνωστός δικηγόρος – εργατολόγος κ. Διονύσης Τεμπονέρας μίλησε για το τι θα πρέπει οι συνταξιούχοι να περιμένουν το επόμενο 8μηνο.\n«Oι υποχρεώσεις του Οργανισμού θα κοστίσουν αρκετά δισεκατομμύρια ευρώ και η εξόφλησή τους, θα πρέπει να εγκριθεί και από το αρμόδιο Υπουργείο Οικονομικών» είπε ο κ. Τεμπονέρας ενώ πρόσθεσε πως «το εύρος των καταβολών, θα εξαρτηθεί και από τις αποφάσεις τις δικαιοσύνης, καθώς εκκρεμούν να αποφασιστούν, κρίσιμα ζητήματα, που ενδέχεται να εκτοξεύσουν, το κόστος για το Δημόσιο» επισήμανε.\nΑναλυτικά, τι πρέπει να περιμένουν οι συνταξιούχοι το επόμενο 8μηνο, σύμφωνα με τον δικηγόρο Διονύση Τεμπονέρα:\n1.Μπορεί ο μεγάλος κύκλος των αναδρομικών σε εφαρμογή του «νόμου Βρούτση» (ν.4670/2020) να έχει ολοκληρωθεί όμως παραμένουν ακόμα σημαντικές εκκρεμότητες.


ΠΡΟΣΕΥΧΗ: «ΙΣΤΑΜΑΙ ΕΝΩΠΙΟΝ ΤΟΥ ΘΕΟΥ » - ΙΕΡΟΣ ΝΑΟΣ ΚΟΙΜΗΣΕΩΣ ΘΕΟΤΟΚΟΥ ΗΛΙΟΥΠΟΛΕΩΣ\nΤΟΥ ΝΕΟΥ ΑΡΧΙΕΠΙΣΚΟΠΟΥ ΑΥΣΤΡΑΛΙΑΣ κ.κ. ΜΑΚΑΡΙΟΥ\nΙΣΤΑΜΑΙ ΕΝΩΠΙΟΝ ΤΟΥ ΘΕΟΥ\n«Πατέρες και Αδελφοί, Χριστός Ανέστη!\nΗ προσευχή για την Ορθόδοξη Εκκλησία είναι κατάσταση ψυχοσωματική. Δεν πρόκειται για μια στροφή προς τον εαυτό μας, μια απρόσωπη σχέση, αλλά για κοινωνία δύο προσώπων, αφ’ ενός εμού, του προσευχομένου ανθρώπου, και, αφ’ ετέρου, του αληθώς παρόντος και συνόντος Θεού. Προσεύχομαι σημαίνει ότι ίσταμαι ενώπιον του Θεού και μιλώ μαζί Του. Μετέχω, δηλαδή, σ’ ένα ζωντανό διάλογο, ο οποίος δεν είναι εριστικός, δεν έχει διαπληκτισμούς ούτε και επιχειρηματολογία. Πρόκειται για μία κατάσταση πίστεως και εσωτερικής δυνάμεως, για μια ενέργεια υπερφυσική, που κινεί τον προσευχόμενο προς την αιώνια ζωή. Εξάλλου, ο Χριστός ενηνθρώπησε, για να νικήσει το θάνατο και να μας χαρίσει την αιωνιότητα. Αλλά η αιωνιότητα αυτή δεν αφορά μια μεταθανάτια χρονική παράταση της υπάρξεώς μας αλλά την πληρότητα της χάριτος, που νοηματοδοτεί και ζωογονεί το παρόν και το μέλλον, το σώμα και την ψυχή του ανθρώπου. Ίσταμαι ενώπιον του Θεού σημαίνει ότι χρησιμοποιώ το λόγο της σιωπής κι έτσι η προσευχή μου δεν καθίσταται μια μεταφυσική ενασχόληση ή ένας κανόνας της καθημερινότητας, που βασίζεται σε μια δεοντολογική θρησκευτική υποχρέωση, αλλά γίνεται ελευθερία και ζωή. Η προσευχή μου είναι βασικός λόγος που οδηγεί στο Θεό, πρόσωπο προς πρόσωπο, δημιουργώντας μία κοινωνία και επικοινωνία που είναι τρυφερή και παράλληλα δυνατή, που σε ενθουσιάζει, ενώ, ταυτόχρονα, σε ειρηνεύει.\nΥπάρχει ο λόγος με τον οποίο επικοινωνείς, χωρίς να κοινωνείς. Ο κοσμικός διάλογος βασίζεται σ’ αυτόν ακριβώς το λόγο, τον οποίο χρησιμοποιεί σαν εργαλείο, για να επιτύχει ένα συγκεκριμένο σκοπό. Υπάρχει, όμως, και ο λόγος που κοινωνείς χωρίς επικοινωνιακά μέσα και υπάρχει κι αυτός που απλώς πληροφορεί. Υπάρχει ο λόγος που εμπνέει και μεταμορφώνει τον άνθρωπο. Υπάρχει όμως και ο ψυχικός λόγος, ακόμη και ο θρησκευτικός. Αλλά η προσευχή είναι ο κατεξοχήν πνευματικός λόγος που αποτελεί συνέχεια της Πεντηκοστής, διότι είναι δώρο του Αγίου Πνεύματος. Αυτός ο λόγος μπορεί να είναι και θεολογικός, αλλά κάθε θεολογικός λόγος δεν είναι απαραίτητα πνευματικός. «Ο θεολογικός» λόγος με τη βαθιά σημασία της λέξεως δεν γεννιέται από τα βιβλία, τα πανεπιστήμια, τις θεολογικές σχολές ή τη θεωρητική γνώση, αλλά από την άσκηση και την προσευχή, από την κένωση και την εμπειρία του Θεού όπως βιώνεται μέσα στην κατεξοχήν προσευχή της Εκκλησίας την Θ. Ευχαριστία.\nΊσταμαι, λοιπόν, ενώπιον του Θεού σημαίνει ότι ξεκινώ ένα ουσιαστικό διάλογο, με λόγο πνευματικό που απορρέει από το υπερώο της Πεντηκοστής δηλ. από την Αγ. Τράπεζα του Ναού και της Ενορίας όπου ανήκω, κινούμαι και δρω εκκλησιαστικά και πνευματικά με τους αδελφούς ενορίτες μου, όχι για να πείσω ή να κερδίσω, αλλά για να κοινωνήσω αληθινά με το Θεό, που Τον αγαπώ. Αν δεν αγαπούμε τον Θεό και τον άνθρωπο, καλύτερα να μην τολμούμε να προσευχόμαστε. Ο λόγος της προσευχής δεν είναι λόγος επικοινωνιακός, δεν υφίσταται για να εξυπηρετήσει προσωπικές και μόνο ανάγκες και σκοπιμότητες ή για να καλύψει τα υπαρξιακά μου κενά. Πολύ ορθά σημειώνει ο Ευαγγελιστής: «οὐκ ἔρχεται ἡ βασιλεία τοῦ Θεοῦ μετὰ παρατηρήσεως, οὐδὲ ἐροῦσιν· ἰδοὺ ὧδε ἢ ἰδοὺ ἐκεῖ· ἰδοὺ γὰρ ἡ βασιλεία τοῦ Θεοῦ ἐντὸς ὑμῶν ἐστιν».\nΗ προσευχή σε προσωπικό, «εντός του ταμείου μας» ή σε συλλογικό επίπεδο εντός της Θ. λατρείας της Εκκλησίας μας προετοιμάζει για τη βασιλεία του Θεού, την οποία δεν πρέπει να αναζητούμε μακριά μας. Είναι υπόθεση της ανθρώπινης καρδιάς να βιώνει την παρουσία του Θεού και να αισθάνεται τα πράγματα του Θεού ως πράγματα ενεργούμενα στον άνθρωπο και τα πράγματα του ανθρώπου ως πράγματα τελειούμενα στο Θεό.\nΊσταμαι ενώπιον του Θεού σημαίνει ότι ανακαλύπτω μέσα μου τη ζωή σε όλο της το μεγαλείο και ζω την ανάσταση πριν την κοινή ανάσταση. Η παρουσία του Θεού δεν δύναται να κατανοηθεί κοσμικά και με την ανθρώπινη λογική. Άλλωστε, όλες οι ανθρωπομορφικές εικόνες που χρησιμοποιούμε για να περιγράψουμε το Θεό δεν ανταποκρίνονται και δεν απευθύνονται στο είναι Του, αλλά εξυπηρετούν μια λειτουργική αναγκαιότητα: τη δική μας αδυναμία να Τον κατανοήσουμε δίχως εικόνες και σύμβολα. Γι’ αυτό, μιλώντας για την παρουσία του Θεού κατά την ώρα της προσευχής, δεν αναφερόμαστε σε μια ορατή «φιγούρα» που στέκεται ενώπιόν μας, αλλά περισσότερο σε μια κατάσταση που βιώνεται υπαρξιακά. Η παρουσία του Θεού συνιστά μια θεία φανέρωση, που φωτίζει και ανοίγει τα μάτια της ψυχής. Ο Χριστός, άλλωστε, ήλθε στον κόσμο, για να μας ελευθερώσει και να μας κάνει κατά χάριν θεούς. Ήλθε, για να μας δώσει τη δυνατότητα να δούμε και να βιώσουμε τη θέα «του απροσίτου, ανέσπερου, αναστάσιμου φωτός». Ήλθε, για να μπορέσουμε να Τον γνωρίσουμε θεοπρεπώς, για να αισθανθούμε και να βιώσουμε την παρουσία Του ως φως και ειρήνη. Ήλθε, για να μας χαρίσει «το αρχαίον κάλλος» και την υιοθεσία. Δεν ήλθε, για να διδάξει αλήθειες θεωρητικές και νομικές ή να προσφέρει μία εγκόσμια δικαίωση σε αυτούς που βασίζονται στις δυνάμεις τους και τα κατορθώματά τους. Ήλθε και μίλησε «ὡς ἐξουσίαν ἀγάπης ἔχων. οὐχ ὡς οἱ γραμματεῖς. Οὐκ ἐρίσει οὐδέ κραυγάσει»……διότι ερίζουν και κραυγάζουν οι αδύνατοι και αυτοί που φοβούνται να μην κλονιστεί η παντοκρατορία του εγώ τους\nΊσταμαι ενώπιον του Θεού σημαίνει ότι περισσότερο αισθάνομαι και βιώνω υπερβατικά την παρουσία Του, παρά την βλέπω με τα μάτια του σώματος.\nΌταν ο άνθρωπος εισέλθει στην κατάσταση της προσευχής, διαπιστώνει ότι οι φοβερές δυνάμεις του σκότους τον παρεμποδίζουν, με χίλιους τρόπους, στο να έχει μια σταθερότητα. Για αυτό χρειάζεται από την πλευρά του να καταβληθούν τεράστιες ψυχοσωματικές δυνάμεις, κόπος και ένταση, τουλάχιστον κατά τα αρχικά στάδια, μέχρι, δηλαδή, να καταστεί η προσευχή τρόπος ζωής. Αλλά η εγρήγορση του προσευχομένου πρέπει να είναι μόνιμη και συνεχής, γιατί πολλές φορές στον πνευματικό μας αγώνα η προσευχή θα φανεί σαν μια άκαρπη υπόθεση ή σαν χαμένος χρόνος. Μπορεί κάποιος να προσεύχεται για μέρες ή εβδομάδες ή χρόνια ολόκληρα, αλλά να μη βλέπει να έρχεται στη ζωή του αυτό που θα τον μεταμορφώσει. Δεν αισθάνεται ότι κάπου εκεί έξω υπάρχει ο Θεός που θα τον ακούσει. Δεν βλέπει κάποια ανταύγεια φωτός, ούτε νιώθει ζεστασιά και γλυκύτητα στην καρδιά του. Δεν βρίσκει πόθο και ελπίδα. Αισθάνεται σαν να τον έχει εγκαταλείψει ο Θεός, σαν να μη θέλει να ασχοληθεί μαζί του. Η ύπαρξή του είναι ένα τίποτα, ένα μεγάλο κενό, το οποίο τον αποκαρδιώνει και μάλλον τον απωθεί από το έργο της προσευχής.\nΑυτή, μάλιστα, η επιβάρυνση γίνεται σήμερα ακόμη πιο αισθητή, επειδή ο άνθρωπος, για να κουραστεί θέλει να έχει κίνητρο και άμεση ικανοποίηση. Τίποτα δεν γίνεται χωρίς ανταμοιβή. Κανείς δεν περιμένει με υπομονή και καρτερία να έρθουν οι καρποί. Όλοι βιάζονται. Κι αν σ’ αυτή την αποκαρδιωτική κατάσταση προστεθεί και η επιπλέον μεθοδία του διαβόλου, που οδηγεί τον άνθρωπο -ακόμη και τον προσευχόμενο -σε σκέψεις απιστίας και αρνήσεως του Θεού, λογισμούς αντιδραστικότητας και βλασφημίας, τότε η προσπάθεια για προσευχή χάνει κάθε ενδιαφέρον, δυναμική και ζωτικότητα. Αλλά στην πνευματική ζωή υπάρχουν πάντα μεταπτώσεις, κι αυτό πρέπει να το γνωρίζουμε. Κάποτε θα αισθανόμαστε πως προοδεύουμε και κάποτε θα διαπιστώνουμε ότι μένουμε στάσιμοι. Κάποτε πάλι θα χάνουμε το κουράγιο μας και θα φτάνουμε σε σημείο απόγνωσης. Κάποιες φορές θα έχουμε έντονη την ευχετική δύναμη, αλλά κάποιες άλλες θα αισθανόμαστε ότι μονολογούμε άσκοπα. Ωστόσο,«τα εναλλασσόμενα αυτά βιώματα και οι καταστάσεις που διέρχεται ο εκτενώς και από καρδιάς προσευχόμενος φέρνουν σε αυτόν την πολύτιμη γνώση του μυστηρίου των οδών της σωτηρίας…\nΓια κάθε άνθρωπο υπάρχει μία μοναδική οδός προς τον Θεόν», την οποία απολαμβάνει, όταν αυτή του αποκαλύπτεται μυστικώς. Έτσι γνωρίζει το Θεό με ένα τρόπο πολύ προσωπικό, που αγγίζει όλη του την ύπαρξη και αλλοιώνει όλο του το είναι. Ας μη διαφεύγει της προσοχής μας ότι η δυσκολία της προσευχής και ο αποπροσανατολισμός μας από τον ζώντα και ενώπιόν μας ιστάμενο Θεό αποτελεί και μία επιπλέον απόδειξη ότι η δύναμη της προσευχής είναι τεράστια, άσχετα αν εμείς βλέπουμε αποτελέσματα ή όχι.\nΜια από τις μεγαλύτερες νίκες του διαβόλου είναι να μας πει ότι η κοινωνία με το Θεό είναι ουτοπική η ανέφικτη. Προσπαθεί να μας πείσει ότι ο Θεός δεν είναι παρών. Δεν είναι δίπλα μας, δεν μας βλέπει και δεν μας ακούει. Είναι αυτό το ίδιο ψεύδος που ενέσπειρε στην ψυχή των πρωτοπλάστων, όταν τους παγίδευσε στον πειρασμό ότι ο Θεός δεν τους έβλεπε και ότι δεν βρισκόταν ανάμεσά τους. Πρέπει να ξέρουμε ότι όλα αυτά τα συναισθήματα: το ότι είμαι άχρηστος, το ότι δεν αισθάνομαι την παρουσία του Θεού, το ότι βιώνω την απογοήτευση και το ότι κυριεύομαι από ακηδία, δεν είναι τίποτα άλλο παρά η δυσωδία του διαβόλου και η φρίκη που νιώθει, όταν μας βλέπει προσευχόμενους ενώπιον του ζώντος Θεού. Αλλά κατά βάθος το ξέρουμε πως, παρά τα βιώματα αρνήσεως ή απογοητεύσεως, ο Θεός δεν παύει να είναι παρών και ζωντανός, διότι η παρουσία Του και η παντοδυναμία Του δεν εξαρτώνται από το δικό μας ψυχικό κόσμο ή την πνευματική μας κατάσταση. Ο Θεός δεν σταματά να μας αγαπά. Μας αγαπά και μας βλέπει. Δεν ανακαλεί τις υποσχέσεις Του. Δεν αθετεί τον λόγο Του. Ισχύει πάντοτε ο λόγος του Ευαγγελίου: «Αἰτεῖτε, καὶ δοθήσεται ὑμῖν… ζητεῖτε, καὶ εὑρήσετε….. κρούετε, καὶ ἀνοιγήσεται ὑμῖν· πᾶς γὰρ ὁ αἰτῶν λαμβάνει καὶ ὁ ζητῶν εὑρίσκει καὶ τῷ κρούοντι ἀνοιγήσεται». Ο Θεός συγχωρεί τα λάθη μας. Είναι ελεήμων και μακρόθυμος. «Είναι τόσο μεγάλος, τόσο εγγύς, τόσο πιστός, τόσο δυνατός, τόσο ελεήμων, ώστε δεν θα μπορούσε κανείς να πλάση πιο χρήσιμο πρόσωπο, για να κουβεντιάσει μαζί του» κατά τον πατερικό λόγο. Η προσευχή δεν είναι προνόμιο του πεπτωκότος ανθρώπου. Ο άνθρωπος, ως κατ’ εικόνα και καθ’ ομοίωσιν Θεού δημιούργημα, έχει μεν την τάση να προσεύχεται και να αναζητά την ένωσή του με το Θεό, αλλά η πρακτική αυτή προϋποθέτει την καλή διάθεση του ανθρώπου και την ελεύθερη βούλησή του. Γι’ αυτό, εξάλλου, έχουμε την εντολή και το υπόδειγμα της προσευχής από τον ίδιο τον Θεάνθρωπο Χριστό, ο οποίος δεν μας υπέδειξε τα φυσικά και αυτονόητα, αλλά αυτά που προβιβάζουν τον άνθρωπο και ευοδώνουν το σκοπό της θεώσεώς του. Τα κατά καιρούς εμπόδια και οι δυσκολίες που παρουσιάζονται, αποτελούν μία δοκιμασία για τη βούληση και την ελευθερία μας. Μέσα από την πάλη της προσευχής, κρίνεται η αγάπη μας προς το Θεό, αφού στο σημείο αυτό καλούμαστε να κάνουμε την επιλογή μας. Όποιος αγαπά το Θεό στέκεται δυνατός και αποφασιστικός στην αγάπη Του και η βούλησή του, επιλέγει αυτήν ακριβώς την αγάπη του Θεού και όχι οτιδήποτε άλλο. Δεν μπορεί κάποιος να αγαπά, χωρίς να πάσχει. Κι όσο περισσότερο αγαπά κάποιος, τόσο πιο μεγάλη οδύνη έχει. Πρέπει να αγαπούμε μέχρι τέλους. Η προσευχή είναι απόδειξη αγάπης προς τον Χριστό, με τον οποίο επιθυμούμε να ενωθούμε. Δεν παύει, όμως, να είναι οδυνηρή, γιατί θέλει μεγάλη τόλμη και υπομονή. Να σταθούμε, λοιπόν, ενώπιον του Θεού, ο Οποίος υπάρχει παρά τη δική μας αίσθηση. Να σταθούμε ενώπιον του Θεού με σοφία, με διάκριση και ταπείνωση, δίχως να περιμένουμε κάτι για τον εαυτό μας. Να ζήσουμε την ελευθερία της προσευχής και να απαλλάξουμε τον εαυτό μας από αιτήματα και θελήματα που μας κρατούν εγκλωβισμένους στην κτιστότητα. Να σταθούμε ενώπιον του Θεού και να προσευχηθούμε ως έσχατοι και αχρείοι δούλοι και ως πιστοί οικονόμοι. Η προσευχή μας είναι αναγκαία, γιατί μας ενώνει με το Θεό. Δεν προσδοκούμε από την προσευχή ούτε να ηρεμήσουμε, ούτε τα οικονομικά μας προβλήματα να λυθούν, ούτε τα ψυχολογικά μας να θεραπευθούν, ούτε οι λογισμοί μας να φύγουν, ούτε τους πόνους από τους χωρισμούς μας να γιατρέψουμε. Ένα θέλουμε: να σταθούμε ενώπιον του Θεού και να είμαστε σε κοινωνία μαζί Του. Αυτόν θέλουμε να αγαπήσουμε και να γνωρίσουμε. Πολλές φορές μεταφέρουμε το φρόνημα του κόσμου στην πνευματική μας ζωή και προσπαθούμε να ερμηνεύσουμε με κοσμική νοοτροπία αυτά τα οποία δεν ανήκουν σ’αυτόν τον κόσμο. Η προσευχή δεν είναι ένας τρόπος πνευματικής καταξίωσης, που βασίζεται στις δικές μας ανθρώπινες δυνάμεις, γιατί στην Ορθόδοξη Εκκλησία δεν υπάρχει ο καταξιωμένος και ο αυτοδημιούργητος αλλά ο χαριτωμένος άνθρωπος, δηλαδή αυτός που τον έχει επισκιάσει η χάρις του Αναστάντος Χριστού. Ο κοσμικός άνθρωπος θα δει την προσευχή σαν μία επιπλέον ευκαιρία ικανοποίησης μιας βαθύτερης ανάγκης για υπερβατική εμπειρία, αφού δια μέσου αυτής θα δρέψει καρπούς προς ίδιον όφελος. Η θρησκεία φαντάζει στα μάτια του σαν ένα μέσο, για να εξασφαλίσει την τέλεια πνευματική άνεση· γι’αυτό χρησιμοποιεί τόν Χριστό και τη Θεολογία, την προσευχή και την πνευματικότητα σαν μια ευδαιμονιστική πανάκεια. Με αυτό το κοσμικό πνεύμα νομίζουμε ότι σήμερα θα πάρουμε ένα κομποσχοίνι στα χέρια μας, θα βρούμε κι ένα πνευματικό και αύριο θα αρχίσουν να φαίνονται τα σημεία της πνευματικής καρποφορίας και, «πλανώμεθα πλάνην οικτρά….». Η προσευχή της Λατρείας της Εκκλησίας ξεπερνά τα όρια αυτής της λογικής. Η προσευχή είναι προσπάθεια να μεταβούμε, «ψυχή τε και σώματι», σε μια άλλη κατάσταση.\nΔεν πειραματιζόμαστε και δεν χρησιμοποιούμε την προσευχή και την παρουσία μας στη Λατρεία της Εκκλησίας, για να προβληθούμε Φαρισαϊκά και να αναδειχθούμε σε προσωπικό επίπεδο ή για να βεβαιώσουμε έμπρακτα ότι ο Θεός υπάρχει, μόνο όταν απαντά στα απαιτητικά αιτήματά μας. Εξάλλου, και η σιωπή του Θεού, αλλά και η πορεία μας είναι μία απάντηση και η αρνητική απάντηση του Θεού είναι μία ανταπόκριση. Η προσευχή δεν είναι μία ευκαιρία του σήμερα ή ένα γεγονός της στιγμής, αλλά είναι ολόκληρη η ζωή μας, η ύπαρξή μας, ο κόσμος μας ο εσωτερικός, που συνειδητοποιεί ότι τελικά τίποτα δεν υπάρχει στη ζωή πιο όμορφο και πιο ειρηνικό από το να ίσταμαι ενώπιον του Θεού και να προσεύχομαι και συμπροσεὐχομαι, όχι γιατί θέλω κάτι, αλλά περισσότερο γιατί χαίρομαι αυτή την κοινωνία μαζί Του και με τους άλλους αδελφούς μου. Δια του τρόπου αυτού πραγματοποιείται μυστικώς και βαθμηδόν η ένωση του ανθρώπου με το Θεό. «Γίνεται δηλαδή περιχώρηση της Θείας και της ανθρώπινης ζωής με μια διπλή κίνηση. Ο άνθρωπος ανατείνει τις ψυχικές του δυνάμεις προς τον Θεό και ο Θεός συγκαταβαίνει προς αυτόν». Ο προσευχόμενος αρχίζει σιγά σιγά να εισέρχεται στην πορεία της τελειώσεως, λαμβάνοντας δύναμη από την ενέργεια του αληθινού Θεού, με σκοπό να αγωνιστεί, για να εκπληρώσει τον προορισμό του. Όσο περισσότερο προσεύχεται, τόσο περισσότερο αντιστέκεται στη δύναμη που παρεμποδίζει τον προορισμό της θεώσεως και του αγιασμού. Με την προσευχή ο άνθρωπος αποκτά ισορροπία στις αμφισβητήσεις του και γίνεται πιο ανδρείος και πιο δυνατός. Δυναμώνεται μέσα του η αίσθηση ότι στέκεται ενώπιον του Θεού. Δια της καρδιακής προσευχής, στης συμμετοχής στην Θ. Λατρεία της Εκκλησίας και ιδιαιτέρως δια της συνειδητής συμμετοχής στην κυρία και ουσιαστική προσευχή Της που είναι η συμμετοχή μας δηλ. στην Θ. Ευχαριστία, αρχίζει σιγά σιγά να μεταβαίνει ο πιστός προσευχόμενος άνθρωπος στον κόσμο του Αναστασίμου Θείου Φωτός. Το σώμα, αν και υλικό, παύει να είναι αισθητό. Η ψυχή μπορεί να έχει πάθη και να είναι προσκολλημένη στα κοσμικά, αλλά η προσευχή της δημιουργεί άλλη αίσθηση. Εντός της Θ. Λατρείας και διά της προσευχής ξεκινά η στροφή προς την αιωνιότητα. Όταν ο Απ. Παύλος έλεγε: «Οἶδα ἄνθρωπον ἐν Χριστῷ πρὸ ἐτῶν δεκατεσσάρων· εἴτε ἐν σώματι οὐκ οἶδα, εἴτε ἐκτὸς τοῦ σώματος οὐκ οἶδα, ὁ Θεὸς οἶδεν· ἁρπαγέντα τὸν τοιοῦτον ἕως τρίτου οὐρανοῦ. καὶ οἶδα τὸν τοιοῦτον ἄνθρωπον· εἴτε ἐν σώματι εἴτε ἐκτὸς τοῦ σώματος οὐκ οἶδα, ὁ Θεὸς οἶδεν·ὅτι ἡρπάγη εἰς τὸν παράδεισον καὶ ἤκουσεν ἄρρητα ρήματα, ἃ οὐκ ἐξὸν ἀνθρώπῳ λαλῆσαι» μας έδινε τα κυριότερα χαρακτηριστικά της δικής του εμπειρίας, που ήταν η απουσία της αισθήσεως του σώματος και, κατ’ επέκταση, η απουσία αισθήσεως του υλικού κόσμου και η μεταφορά της υποστάσεώς του (αρπαγή) στην ευρυχωρία του Ουρανού και στην αίσθηση των εσχάτων. Ίσταμαι ενώπιον του Θεού σημαίνει μία συνάντηση και μία έμπειρία κατά την οποία ο άνθρωπος ζει καταστάσεις που δεν εκφράζονται με λόγια. Ο ιστάμενος ενώπιον του Θεού παύει να αμφιβάλλει και να φοβάται. Δεν μένει στην αγωνία της απαντήσεως των ερωτημάτων του από το Θεό. Αισθάνεται ότι έλαβε το μεγαλύτερο δώρο, το οποίο είναι η είσοδός του στην αιωνιότητα και, επομένως, δεν αγωνιά για τα μικρά και ταπεινά πράγματα. Είναι δύσκολο να βιώσεις την αιωνιότητα, έχοντας φθαρτό σώμα και ζώντας σ ένα κόσμο που συνεχώς καταστρέφεται. Αλλά ο προσευχόμενος λαμβάνει την κατάλληλη στιγμή αυτό το δώρο της πρόγευσης της αιωνιότητας. Και τότε παύει να σκέπτεται, να θυμάται, να αγωνιά, να μεριμνά. Βιώνει μια άλλη κατάσταση υψώσεως και καλής αλλοιώσεως. Το σώμα περιέρχεται σε ζωντανή νέκρωση και ο νους αιχμαλωτίζεται από την αγάπη του Θεού. Αυτή η κατάσταση είναι πρόγευση αιωνιότητας. Οπ. Σωφρόνιος του Έσσεξ έλεγε ότι η προσευχή διαπερνά τους αχανείς χώρους του κοσμικού είναι και διασχίζει σαν αστραπή ακαριαία την οικουμένη από το ένα άκρο στο άλλο. Ορμώμενος μάλιστα, από το στίχο του εθνικού μας ύμνου «που με βια μετρά τή γη», υπεστήριζε ότι η προσευχή διατρέχει αχρόνως όλους τους αιώνες και ο νους του πνευματικού ανθρώπου μπορεί με μιας να μετρήσει ολόκληρη τη γη. Τέλος, ίσταμαι ενώπιον του Θεού σημαίνει ότι σιωπώ, παύω να λέω πολλά και να κάνω το πνευματικό οδηγό και δάσκαλο στους άλλους. Επικαλούμενος το όνομα του Χριστού, που περιέχει όλα τα ονόματα, εισέρχομαι στο χώρο της ησυχίας. Η σιωπή δεν είναι τόσο το να μη μιλώ ή το να μη σκέφτομαι, όσο το να απομακρύνομαι από τον εαυτό μου και να βυθίζομαι στην ανυπαρξία. Όσο κανείς ωριμάζει πνευματικά, τόσο περισσότερο σιωπά, ακόμη και την ώρα της προσευχής. Δεν είναι αυτό που λες ή που κάνεις. Αλλά ακριβώς αυτό το εσωτερικό βίωμα που έχεις, το αίσθημα της πληρότητας ότι ίστασαι ενώπιον του Θεού. Όλα αυτά, που δεν είναι ουτοπικά ούτε ακατόρθωτα και που για να τα ζήσεις δεν χρειάζεται να είσαι αποκλειστικά επίσκοπος, κληρικός, λαϊκός η μοναχός, είναι εύκολα και προσβάσιμα σε όλους τους ανθρώπους που αγαπούν το Χριστό και θέλουν να έχουν κοινωνία μαζί Του. Η Χάρις του Παρακλήτου θα έρθει με λίγη υπομονή και τότε πολλά, που δεν τα κατανοούμε τώρα ,γιατί ο νους μας δεν έχει ακόμη αποκτήσει σφαιρική κατανόηση των πάντων, θα τα κατανοήσουμε εμπειρικά και βιωματικά. Βεβαίως, τα δώρα είναι πολύτιμα και κάνουν τη διαφορά γιατί πάντοτε συνοδεύονται από εκπλήξεις. Είναι δώρο το να μεταφέρεσαι προς στιγμήν στην ώρα της τελέσεως της Θ. Λειτουργίας στην αιωνιότητα, αλλά και η επιστροφή στην πραγματικότητα του κόσμου είναι αναπόφευκτη, όπως τότε με τον Κύριο και τους μαθητές Του που μετά την εμπειρία της Μεταμορφώσεως και του «καλόν ἐστιν ἡμᾶς ὧδε εἶναι» επέστρεψαν για το καλό της πορείας της Εκκλησίας στο κόσμο και στα του κόσμου, χωρίς να γίνουν πλέον ποτέ από τότε, κόσμος. Αυτή, όμως, η επιστροφή στην παχύτητα του κόσμου μας κάνει, όπως έκανε και εκείνους να ποθούμε περισσότερο το Αναστάντα Χριστό και να νοσταλγούμε τη Βασιλεία Του, την πορεία μας μέσα στην Εκκλησία Του, με μια όμως ήρεμη και ειρηνική αγωνία. Η προσευχή είναι σύμπτωμα της πνευματικοποίησης των αισθήσεων και υπογραμμίζει την αρραγή ενότητα του ανθρωπίνου προσώπου και δείχνει πως το σώμα λυτρώνεται και αγιάζεται μαζί με την ψυχή. Ο Αναστάς Κύριος, που με την Ανάστασή Του «ζωή πολιτεύεται» ταπεινά και αδελφικά εύχομαι να δίνει σε όλους μας την επίγνωση του να «ΙΣΤΑΜΑΙ ΠΡΟΣΕΥΧΟΜΕΝΟΣ» αλλά και της αναγκαιότητας να «ίσταμαι πάντα προσευχόμενος.»\nΠηγή Ενοριακό Φυλλάδιο 26 Μαϊ και 02 Ιουν 2019\nΑΡΧΙΕΠΙΣΚΟΠΟΥ ΑΥΣΤΡΑΛΙΑΣ κ.κ. ΜΑΚΑΡΙΟΥΚατήχησηΚατηχητικόΜετάνοιαΟρθοδοξίαΠνευματικός ΑγώναςΠνευματικός ΑγώναςΠροσευχή\nΜΗΝΥΜΑ ΠΑΤΡΙΑΡΧΟΥ ΚΑΙ ΠΕΡΙΛΗΨΗ ΕΠΙΣΤΟΛΗΣ ΠΡΟΣ ΕΦΕΣΙΟΥΣ →← ΕΝΟΡΙΑΚΟ ΦΥΛΛΑΔΙΟ ΚΥΡΙΑΚΗ 26 ΜΑΪ 19


Η ηθική είναι το προνόμιο των ικανών - Eimaimama.gr\nΗ ηθική είναι το προνόμιο των ικανών\nγράφει η Βίλη Αντώναρου\nΟι αξίες είναι εργαλεία για τους άξιους.\nΔεν μπορεί, γι’ αυτό λέγονται έτσι. Τι, όχι;\nΤσιμπώντας λαίμαργα αλλά απενοχοποιημένα το νέο healthy gourmet μενού του «σχεδία home», άκουγα τον Χρήστο να μου μιλά για τη διάκριση της αγαπημένης του Εθνικής Αστέγων στο κύπελλο Fair Play. Σπουδαίο πράγμα το ευ αγωνίζεσθαι. Σε όλους τους τομείς. Και δυσκολοκατάκτητο.\nΚαι τότε μου ήρθε και πάλι αυτό το δικό μου, μια φράση που αγαπώ πολύ. Η ηθική, φίλε μου, είναι προνόμιο των ικανών.\nΕίναι κάτι που το λέω συχνά. Κάθε φορά που επικροτώ ή παρηγορώ κάποιον -συμπεριλαμβανομένου και εμού- που διάλεξε τον δύσκολο ενάρετο δρόμο. Είναι προσωπική μου αλήθεια, δοκιμασμένη και επιλογή μου.\nΚαι πραγματικά, τώρα. Όταν πιστεύεις στον εαυτό σου και στις ικανότητές σου, τότε δεν αναμετριέσαι μικρός, σχεδόν όποιο και αν είναι το challenge.\nΣε ‘παίρνει’ λοιπόν για να πετύχεις τον σκοπό σου, να συνδυάσεις το δικό σου καλό με το καλό των άλλων, ή τουλάχιστον να μην το διαταράξεις. Το μέχρι πού σε παίρνει, το καθορίζουν δύο πράγματα.\nΗ ηθική σου και η ικανότητά σου.\nΉ μάλλον η επίγνωση των ικανοτήτων σου.\nΕκεί που σταματά η ικανότητά σου όμως;\nΕκεί βρίσκεσαι μπροστά σε δύο μονοπάτια. Ή που παρατάς το όνειρο, ή που ρίχνεις λίγο το επίπεδο του fair play, για να γίνει το δικό σου. Μέχρι εκεί που σε πάει δλδ η συνείδησή σου.\nΆλλοι πάλι θα σου πουν, «άσε μας πια με ηθικές και τέτοια. Ηθική είναι η παρωπίδα που σου βάζουν όσοι μάγκες πιστεύουν στο ό,τι φάμε ό,τι πιούμε και τιμωρησιά δεν έχει, για να ‘χουν αυτοί μεγαλύτερη πίτα. Πάρε εσύ το όπιό σου για να περνάν οι άλλοι καλά χορεύοντας πάνω στην πλάτη σου. Προσπάθησε διπλά, για να καταφέρεις τα μισά, στον διπλάσιο χρόνο και με διπλάσιο κόπο».\nΉ θα σου πουν «Έλα καλά, είσαι γενετικά προγραμματισμένος να υπακούς, αυτό που σου έχουν κάνει γαργάρα: Αξιοπρέπεια, τι θα πει ο κόσμος. Ραγιαδισμός και φόβος είναι αυτό, μπας και σε ψέξουν αυτοί που κάνουν άλλα χειρότερα».\nΌπα φίλε, το ‘χεις πιάσει λάθος. Δεν φοβάμαι. Απλά έχω την πολυτέλεια, αν θες, να νιώθω πιο ικανός, ώστε να πετύχω αυτό που θέλω χωρίς να υπουλέψω.\nΟΚ, πιο δύσκολος δρόμος, αλλά αυτόν θα διαλέγω. Γιατί μπορώ. Κι ας είναι πιο κουραστικό.\nΕγώ όμως έτσι κοιμάμαι καλύτερα στο τέλος της ημέρας.\nΔεν μου το χαρίζω αλλιώς σαν νίκη.\nΒέβαια, δεν υπάρχει πάντα happy end. Και μέχρι να το πετύχεις, μπαλαντζάρεις ανάμεσα στο ‘θα τα φάω τα μούτρα μου’ και ‘το τελικά τι το παίζω ήρωας και διδάσκω και τα παιδιά μου το ίδιο; Θα μου το χτυπήσουν μια μέρα.’\nΚαι όμως, όταν πετυχαίνω, είναι διπλή νίκη.\nΚαι όταν χάνουν είναι διπλή ήττα.\nΚαι μετά έρχεται ο άξιος φίλος μου, που και εκείνος εν πολλοίς το ενστερνίζεται αυτό και μου λέει: «Και τι γίνεται όταν δεις την αδικία μπροστά σου; Δεν θέλεις να του ρίξεις μια να πάει στον πάτο;»\nΑγάπη μου, αυτός έχει την ανασφάλειά του για ερινύα και την ανικανότητά του για νέμεση.\nΞέρεις τι άγχος είναι να ξέρεις ότι δεν είσαι ικανός να μανουβράρεις το τιμόνι που απέκτησες; Ότι δεν γεμίζεις την καρέκλα που έκλεψες;\nΒέβαια, όλα κι όλα. Μια διδακτική τρικλοποδιά θα σου βάλω όταν σε δω -και μόνο τότε- αδιάντροπα μπροστά μου να πας να κοροϊδέψεις κάποιον άλλον που δεν έχει τα ίδια όπλα με σένα.\n«Καλά και εσύ δεν έχεις κάνει ποτέ σου πονηριά;» θα μου πει η ισοπεδωτικούλα κολλητή μου. Άλλο πονηριά και άλλο πονηρία, φίλε. Είναι άλλο να σκάβεις το λάκκο του άλλου και άλλο ο ίδιος να πέσει από μόνος του στον ίδιο το λάκκο που έσκαψε. Να τον σπρώξω εγώ; Όχι βέβαια. Αυτό θα ήταν το πραγματικό χάσιμο χρόνου για μένα.\nΚαι άλλωστε εγώ έχω χρόνια αυτοεκπαιδευτεί, αντί να σκάβω λάκκους, να ψάχνω βουνό να ανεβώ για να φτάσω πιο ψηλά.\nΌτι πιάσω να μπορώ να το δώσω και σε άλλους. Αυτό είναι που θαυμάζω στον φίλο μου τον Χρήστο.\nΚι εσύ, αναγνώστη, που μου έκανες τη χάρη, να με διαβάσεις ως εδώ κι ας με θεωρείς ιδεαλίστρια ή ότι χάνω χρόνο και ευκαιρίες με αυτόν τον τρόπο, κάποιον λόγο ενδόμυχα έχεις που το έφτασες το κείμενο στο τέλος του. Κάποιο μικρόβιο μπορεί να μπήκε.\nΑν ναι, τότε την επόμενη φορά, καλιμπράρισε λίγο το ζαβολιάρικο τάκλιν σου στο επόμενο εμπόδιο που θα βρεις.\nBaby steps. Αν θες.\nΕίναι ωραίο να γευτείς κάποτε το είδος της well deserved νίκης…\nΤο δράμα να είσαι μικρός.\n12 σημάδια πως ο καλύτερος σας φίλος μπορεί να είναι ο φύλακας άγγελος σας\nΗ ωριμότητα της παιδικής φιλίας


Xiaomi, ανακοινώνει συσκευή για gaming 20 Ιανουαρίου; | Techblog.gr\nXiaomi, ανακοινώνει συσκευή για gaming 20 Ιανουαρίου;\nΚυριακή, 18/01/2015 · Λορένα Σιούτη Xiaomi\nΜαζί με τα Xiaomi Mi Note και Xiaomi Mi Note Pro την εβδομάδα που πέρασε η εταιρεία παρουσίασε το Xiaomi Mi Box, το μικροσκοπικό set-top box. Όπως φαίνεται όμως ο Κινέζος κατασκευαστής δεν έχει τελειώσει με τις ανακοινώσεις. Σύμφωνα με νέο teaser στις 20 Ιανουαρίου ετοιμάζει νέο event όπου θα παρουσιάσει νέο προϊόν σχετικό με το gaming.\nΑκόμη δεν γνωρίζουμε αν είναι κάποια πλατφόρμα για gaming ή παιχνιδομηχανή μιας και πλέον δεν ισχύει η απαγόρευση των κονσολών στην Κίνα.\nΘέλω να δω μια φορητή κονσόλα, τύπου PS Vita ή Shield, λιγο μεγαλύτερο στις 6″ 720p ή 1080p, αλλά με καλυτερο hardware. Δηλαδή, να φοράει ας πούμε έναν Nvidia Tegra K1/X1, μεγάλη μπαταρία, και να έχει καλους μοχλούς.\nΑν δω ακόμα ένα από αυτά τα ψεύτο-consoles που φοράνε έναν MediaTek με 1 γιγα Ραμ και μια underpowered GPU όπως PowerVR 544 η καμια Mali450 θα πηδηχτώ απ’το παράθυρο. Αφού κανουν που κανουν κονσόλα Android, ας την κάνουνε καλη.\nΠράγματι μερικά από αυτά είναι χρήσιμα καμια φορά, ειδικά για emulators. Τρέχω πολλά emulator, ειδικά Nintendo, για να παίζω Zelda, όμως θα ήθελα να παίζω Wii games. Και λέω για emulators γιατί σαν Android δεν έχει και τπτ σοβαρό να παίξεις. Εκτός από τα τελευταία games, όπως το room 2, GTA S.A., Baldur’s Gate και φυσικά Hearthstone, οπου τα περισσότερα είναι Ports, τα games που αξίζει να παίξεις στο Android είναι μετρημένα στα δάκτυλα, του ένως χεριού…\nΕπίσεις, βλακειουλες τύπου Android TV me steaming και τέτοια επίσεις πολύ βαρετά. Εκτός αν το παει άλλου και βγάλει κανένα steambox, που χλομό το βλέπω.


paliomoditiko blog: Είναι αισιόδοξοι για Οντένσε\n0 Είναι αισιόδοξοι για Οντένσε\nΟι παίκτες του Παναθηναϊκού δείχνουν έτοιμοι για το παιχνίδι με την Οντένσε, ενώ αντίθετα εμείς είδαμε άλλα.Μακάρι να βγούμε ψεύτες, αλλά αυτό το πράγμα που είδαν τα μάτια μας στο παιχνίδι με τον Ατρόμητο, μόνο ομάδα δε λέγεται.\nΑναλυτικά οι δηλώσεις των παικτών έξω από τα αποδυτήρια του Περιστερίου με την πλειοψηφία να μην έχουν "όρεξη" για να πουν μερικά λόγια:\nΣίλβα Κλέιτον: "Η ομάδα θα είναι έτοιμη εν όψει της Οντένσε. Είμαστε κουρασμένοι από την προετοιμασία, ωστόσο θεωρώ πως αυτό δεν θα μας επηρρεάσει καθόλου".\nΝταμιέν Πλεσί: "Ο Παναθηναϊκός είναι αποφασισμένος να δώσει τον καλύτερο εαυτό του κόντρα στην Οντένσε, αλλά θα χρειαστεί και τη στήριξη των οπαδών του τόσο στα δυο ματς όσο και κατά τη διάρκεια της χρονιάς".\nΣπύρος Φουρλάνος: "Ήταν ένα καλό παιχνίδι, ένα δυνατό τεστ. Σίγουρα έχουμε πολλά περιθώρια βελτίωσης ακόμα. Ευελπιστούμε ότι με σκληρή δουλειά θα πάμε πολύ καλύτερα και θα προκριθούμε".\nΕν συνεχεία ο νεαρός μέσος του Παναθηναϊκού απάντησε στις ερωτήσεις των δημοσιογράφων:\n- Σπύρο, δείχνεις να αρπάζεις την ευκαιρία, συμμετέχεις στα παιχνίδια, παίρνεις χρόνο, κάτι που είναι πολύ σημαντικό.\n- Λίγες μέρες πριν το κρίσιμο παιχνίδι με την Οντένσε. Θα είστε έτοιμοι;\nΔημούτσος: "Θέλω να φύγω"\nΣε αναζήτηση ομάδας βρίσκεται ο Ελίνι Δημούτσος, μετά την απόφαση του Ζεσουάλδο Φερέιρα να τον αφήσει εκτός της λίστας για τα δύο παιχνίδια με την Οντένσε.\n"Κάνουμε 20 μέρες προπόνηση και είναι λογικό η ομάδα να μην είναι ακόμα έτοιμη. Έχουμε ένα παιχνίδι μπροστά μας και εμείς πρέπει να παρουσιαστούμε σοβαροί και έτοιμοι για τη νίκη" είπε εξ' αρχής και εν συνεχεία απάντησε σε ερωτήσεις.\n- Φάνηκε πάντως ότι η ομάδα δεν έχει τα απαραίτητα τρεξίματα.\n"Έχουμε ακόμα μία εβδομάδα μπροστά μας για να προετοιμαστούμε. Από εκεί και πέρα, άλλο τα φιλικά και άλλα τα κανονικά παιχνίδι. Ο κάθε παίκτης τα αντιμετωπίζει διαφορετικά αυτά".\n- Ελίνι, είσαι εκτός λίστας. Η εξέλιξη αυτή σε πεισμώνει;\n"Τώρα το έμαθα. Αλλά αυτές είναι επιλογές του προπονητή, οπότε δεν μπορώ να πω κάτι. Κάνω τη δουλειά μου και αν πάρω ευκαιρία καλώς. Αλλιώς θα πρέπει να δω τι θα κάνω. Πρέπει να πάω κάπου να παίξω και αυτό κοιτάω, εφόσον ο προπονητής δεν με υπολογίζει. Θα δω τι θα κάνω για μένα".


Πτώση κερδοφορίας για Henkel - new-economy.gr\nΠτώση κερδοφορίας για Henkel\n14 Νοεμβρίου 2017 16 Νοεμβρίου 2017 admin 258 Views\nΗ Henkel AG (HEN.XE) ανακοίνωσε σήμερα πτώση καθαρών κερδών στο τρίτο τρίμηνο, λόγο του ευμετάβλητου περιβάλλοντος της αγοράς και αρνητικών αποτελεσμάτων συναλλάγματος, αυξάνοντας την πρόβλεψη για τα προσαρμοσμένα κέρδη ανά μετοχή.\nΤα προσαρμοσμένα καθαρά έσοδα για το τρίμηνο ανήλθαν σε €666 εκατ. έναντι €616 εκατ.\nΟι πωλήσεις για το τρίμηνο αυξήθηκαν κατά 4,9% στα €4,98 δισ. έναντι προβλέψεων €5,09 δισ.\n← Αύξηση κερδών για την Raiffeisen\nΑύξηση κερδοφορίας για την Home Depot →\nΗ Top Glove Corporation προβλέπει ελλείψεις στα γάντια\nΣε «χαμηλές» πτήσεις τα αποτελέσματα της Air France-KLM\n16 Φεβρουαρίου 2018 admin Δεν επιτρέπεται σχολιασμός στο Σε «χαμηλές» πτήσεις τα αποτελέσματα της Air France-KLM


Μια κρίση, που μπροστά της 10 χρόνια μνημόνια θα μοιάζουν σαν πάρτυ! | Mikrometoxos.gr\nΜια κρίση, που μπροστά της 10 χρόνια μνημόνια θα μοιάζουν σαν πάρτυ!\nΤΙ ΕΙΝΑΙ ΑΥΤΟ ΑΚΡΙΒΩΣ ΠΟΥ ΔΙΑΠΡΑΓΜΑΤΕΥΕΤΑΙ Η ΕΛΛΗΝΙΚΗ ΚΥΒΕΡΝΗΣΗ ΜΕΤΑ ΑΠΟ ΠΡΟΤΡΟΠΕΣ ΤΩΝ ΞΕΝΟΔΟΧΩΝ;;;\nΔιάβασα στην Καθημερινή της 19/04/2020 ότι έντονη ανησυχία γεννά στους ειδικούς η ενδεχόμενη χρήση «πιστοποιητικού ανοσίας» από όσους πρέπει να επιστρέψουν στην εργασία τους και στην κανονικότητα μετά τη λήξη των περιοριστικών μέτρων, όπως έχει επανειλημμένως προτείνει o επικεφαλής του Ινστιτούτου Αλλεργιών και Λοιμωδών Νόσων των ΗΠΑ και σύμβουλος του Λευκού Οίκου δρ Άντονι Φάουτσι, αλλά και ο Βρετανός υπουργός Υγείας Ματ Χάνο.\nΌπως επισημαίνει η Κλερ Στάντλεϊ, αναπληρώτρια καθηγήτρια στο Κέντρο Επιστημών Υγείας και Ασφάλειας του Πανεπιστημίου Τζόρτζταουν, τα υπάρχοντα τεστ αντισωμάτων δεν είναι αξιόπιστα και συχνά «μπερδεύουν» αντισώματα άλλων κορωνοϊών με εκείνα του COVID-19.\nΤα τεστ αυτά, δεν είναι ακριβή και στον εντοπισμό ατόμων που νόσησαν με ήπια συμπτώματα και διαθέτουν λίγα αντισώματα. Επίσης, ο αναπληρωτής καθηγητής Επιδημιολογίας του Πανεπιστημίου του Μίσιγκαν, Αμπρααμ Γουάγκνερ, εκτιμά, σύμφωνα με την επιστημονική εμπειρία από άλλους κορωνοϊούς, ότι η ανοσία στον νέο ιό δεν θα διαρκεί περισσότερο από ένα έτος.\nΑπό την άλλη μεριά ο υπουργός τουρισμού κος Θεοχάρης εξήγγειλε την ασφαλή είσοδο και έξοδο των επισκεπτών μας στην Ελλάδα και ότι για αυτόν τον λόγο προωθείται το «υγειονομικό διαβατήριο».\nΠρος την κατεύθυνση αυτή ο κ. Θεοχάρης ανέφερε ότι γίνεται διαβούλευση στην ΕΕ προκειμένου σε κάθε ευρωπαίο πολίτη που θα θέλει να ταξιδεύσει να του γίνεται ένα αξιόπιστο τεστ για την ανίχνευση του κορωνοϊού.\nΟ κ. Θεοχάρης ανάφερε ότι ο ίδιος βρίσκεται σε συνεχή επικοινωνία με τους μεγάλους Tour Operators του εξωτερικού οι οποίο εκφράζουν το έντονο ενδιαφέρον τους για την Ελλάδα και περιμένουν πως θα διαμορφωθούν τα μέτρα υγειονομικής προστασίας σε ξενοδοχεία κλπ.\nΕίναι φανερό από το μπαράζ δημοσιευμάτων για τον τουρισμό των τελευταίων ημερών ότι κάποιοι επιχειρηματίες από τον χώρο του τουρισμού, θεωρούν ότι η καλή εικόνα που έδειξε η χώρα στην αντιμετώπιση του κορωνοϊού, θα τους προσφέρει μια εξαιρετική καμπάνια κι ευκαιρία να ρεφάρουν απ’ τη χασούρα. Αυτό άκουσα στις χθεσινές ειδήσεις κι αναρωτήθηκα αν πράγματι υπάρχουν άνθρωποι τόσο βαθειά νυχτωμένοι!\nΑντιλαμβάνομαι, την απόγνωση των ανθρώπων αυτών. Σε μεγάλο μέρος πρόκειται για επιχειρηματίες με δυσανάλογα βαρειές πάγιες επενδύσεις (ξενοδόχοι), με υπέρογκα κόστη.\nΑντιλαμβάνομαι και την αγωνία του κράτους που, βλέπει, εκτός από όλες τις άλλες απώλειες, να χάνεται με μιάς το 10% του ΑΕΠ από τον ετήσιο λογαριασμό.\nΑυτό που δεν αντιλαμβάνομαι είναι, πως μπορούν αυτοί που σκέφτονται έτσι, να μην καταλαβαίνουν τις μεσομακροπρόθεσμες συνέπειες μιας τέτοιας κίνησης.\nΑς υποθέσουμε λοιπόν ότι, μηδενίζουν τα νέα κρούσματα στη χώρα μας, αίρονται τα περιοριστικά μέτρα, προετοιμάζονται για λειτουργία οι ξενοδοχειακές μονάδες κι ανοίγουμε τα σύνορα, τα αεροδρόμια και τα λιμάνια.\nΠΩΣ; Με μέτρα ελέγχου των αφικνούμενων στα αεροδρόμια;\nΠόσες πτήσεις την ημέρα μπορούν να ελεγχθούν;\nΠόσοι άνθρωποι (υγειονομικοί και αστυνομικοί) θα πρέπει να απασχοληθούν;\nΤι θα γίνεται με αυτούς που θα ανιχνεύονται θετικοί;\nΑν ανιχνευτεί ένας θετικός σε μια πτήση, τι κάνουμε με τους υπόλοιπους;\nΠοιός θα έχει την ευθύνη αποζημίωσης αυτών που θα τους γυρίζουμε πίσω;\nΣτα λιμάνια, μάλλον θα είναι χειρότερα τα πράγματα.\nΔεν συζητάμε για την περίπτωση που φτάνει ένα μεγάλο κρουαζιερόπλοιο και ξαφνικά 2-2,5 χιλιάδες άνθρωποι, περιμένουν να βγούν βόλτα.\nΌποιος μου πει ότι υπάρχει τρόπος να γίνει αποτελεσματικός έλεγχος σε τέτοιο αριθμό ατόμων σε εύλογο χρονικό διάστημα, μάλλον θα πρέπει να επισκευτεί γιατρό.\nΒάσει απλής λογικής λοιπόν, συμπεραίνουμε ότι μάλλον οι δυνατότητες υποδοχής θα είναι περιορισμένες. Ακόμα κι αν τα μέτρα τηρηθούν “για τα μάτια του κόσμου”. Πόσες ξενοδοχειακές μονάδες, πόσα μέσα μεταφοράς και πόσα τουριστικά γραφεία θα σωθούν με την λειτουργία του 10-20% της προσδοκώμενης αγοράς; Μάλλον κανένα!\nΕπιπλέον, ας δούμε και τις συνέπειες.\nΜε βάση τα παραπάνω, ας υποθέσουμε ότι έχουμε 1.000.000 αφίξεις αλλοδαπών τουριστών. Θα υπενθυμίσω εδώ, ότι για να ξεκληριστούν δύο πόλεις, μια στην Ιταλία (Μπέργκαμο) και μία στην Ισπανία (Βαλένθια), χρειάστηκαν μόνο 55.000 θεατές ποδοσφαιρικού αγώνα, που πήγαν στο Μιλάνο εν όσο υπήρχαν ήδη περιοριστικά μέτρα και έλεγχοι στο αεροδρόμιο.\nΑπό τους ελέγχους πέρασαν όλοι. “Ασυμπτωματικούς” τους λένε, και είναι η κύρια πηγή μετάδοσης του ιού.\nΔεν τους πιάνει η θερμομέτρηση, γιατί δεν έχουν πυρετό.\nΔεν είναι κανείς σίγουρος ακόμα, ότι τους πιάνουν και οι άλλοι έλεγχοι.\nΑν δεν κάνουν μοριακά τεστ όλοι ανεξαιρέτως, τότε είναι πιό επικίνδυνοι κι από λευκό καρχαρία σε παιδική πισίνα.\nΑν λοιπόν στο Μπέργκαμο και τη Βαλένθια έγιναν αυτά από 55.000, τι αναλογία μας δίνει αυτό στο 1.000.000; Εγγυημένη καταστροφή!\nΠάμε και στο τελευταίο, και μάλλον πιό κρίσιμο, κομμάτι του προβληματισμού. Από που θα φέρουμε τουρίστες;\nΟι παραδοσιακές αγορές τουρισμού της Ελλάδας, σε ότι αφορά τον τουρισμό διαμονής (resort), προέρχεται βασικά από την Δυτική Ευρώπη.\nΓια τις χώρες της δυτικής Ευρώπης, τι να πούμε.\nΜ. Βρετανία, Γαλλία, Βέλγιο, Ολλανδία, Σουηδία, Γερμανία… Ρεκόρ κρουσμάτων και νεκρών παγκοσμίως! Τους θέλετε εδώ; Εγώ όχι!\nΚατά πως δείχνουν τα πράγματα, ο τουρισμός του 2020 θα μετατεθεί σαν τους Ολυμπιακούς αγώνες για το 2021. Να βρει λοιπόν η κυβέρνηση τρόπο να διασωθεί ο τουριστικός κλάδος χωρίς να λειτουργήσει φέτος.\nΚάθε άλλη απόπειρα ενεργοποίησης τουριστικού ρεύματος προς τη χώρα, ανάβει φυτίλι για μια κρίση, που μπροστά της 10 χρόνια μνημόνια θα μοιάζουν σαν πάρτυ.\nΚινέζος ο Ισχυρός\nΚαι για την… αντιγραφή